Príloha č. 6 k časti B.3 SP
zároveň Príloha č. 20 k Rámcovej dohode

Číslo zmluvy:

Zmluva o zabezpečení plnenia bezpečnostných opatrení a notifikačných povinností
uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a § 19 ods. 2 zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a podľa § 7 ods. 2 vyhlášky Národného bezpečnostného úradu č. 227/2025 Z. z. o bezpečnostných opatreniach (ďalej len „Vyhláška o bezpečnostných opatreniach“)
 (ďalej len „Zmluva KB“)

medzi zmluvnými stranami: 

Obchodné meno:	Národná diaľničná spoločnosť, a. s.
Sídlo:            	Dúbravská cesta 14, 841 04 Bratislava
Právna forma:            	akciová spoločnosť zapísaná v Obchodnom registri Mestského súdu Bratislava III, oddiel: Sa, vložka číslo: 3518/B
Štatutárny orgán:	predstavenstvo zastúpené:
                                  	Ing. Filip Macháček, predseda predstavenstva a generálny riaditeľ
                                  	PhDr. Rastislav Droppa, člen predstavenstva
Bankové spojenie:     	Štátna pokladnica
Číslo účtu:	SK95 8180 0000 0070 0069 4593, SWIFT: SPSRSKBA, 
IČO:	35 919 001
IČ DPH:             	SK 202 193 7775
Tel./Fax:	     02/583 11 111, 02/583 11 701
	 
	
(ďalej len „Prevádzkovateľ kritickej základnej služby“ alebo aj „PKZS“)

a

Poskytovateľ:

Obchodné meno: 	
Sídlo:	 
Právna forma:	
Štatutárny orgán:	
Bankové spojenie:	 
Číslo účtu:	
IČO: 	
IČ DPH:	
Tel./Fax:
	
(ďalej len „Poskytovateľ“)
 (Prevádzkovateľ kritickej základnej služby a Poskytovateľ spolu ďalej len „zmluvné strany“)



Článok I.
ÚVODNÉ USTANOVENIA

1. Národná diaľničná spoločnosť, a. s. je podľa § 17, ods. 1 písm. b) a c) zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „ZoKB“ alebo „Zákon o kybernetickej bezpečnosti“) prevádzkovateľom kritickej základnej služby Centrálny riadiaci systém tunela a Informačný systém diaľnic a rýchlostných ciest. 
2. Poskytovateľ je treťou stranou podľa § 19 ods. 2 v spojení s § 5 ods. 1 písm. ad) Zákona o kybernetickej bezpečnosti.
3. Prevádzkovateľ kritickej základnej služby a Poskytovateľ uzatvárajú túto Zmluvu o zabezpečení plnenia bezpečnostných opatrení a notifikačných povinností (ďalej len „Zmluva KB“) s cieľom špecifikovať plnenie bezpečnostných opatrení a notifikačných povinností podľa ZoKB v nadväznosti na zmluvu Rámcová dohoda „Výkon servisnej činnosti (údržby a technických prehliadok) o opráv technologickej časti tunelov Prešov a Bikoš, technologického vybavenia diaľnice v úsekoch D1 Svinia – Prešov Západ – Prešov Juh – diaľničný privádzač Nová Polhora – Budimír a technologického vybavenia rýchlostnej cesty v úseku R4 Prešov Západ – Prešov Sever“ - ................. zo dňa ................  (ďalej len „hlavná zmluva“) na výkon činností, ktoré priamo súvisia s dostupnosťou, dôvernosťou a integritou prevádzky sietí a informačných systémov Prevádzkovateľa kritickej základnej služby.
4. Plnenie povinností podľa tejto Zmluvy KB sa vyžaduje počas celej doby trvania hlavného zmluvného vzťahu medzi Poskytovateľom a Prevádzkovateľom kritickej základnej služby, pričom táto Zmluva KB trvá najneskôr dovtedy, pokiaľ bude trvať hlavný zmluvný vzťah medzi Poskytovateľom a Prevádzkovateľom kritickej základnej služby.

Článok II.
PREDMET ZMLUVY

1. Predmetom tejto Zmluvy KB je zabezpečenie plnenia bezpečnostných opatrení a notifikačných povinností podľa Zákona o kybernetickej bezpečnosti Poskytovateľom počas celej doby výkonu činností, ktoré priamo súvisia s dostupnosťou, dôvernosťou a integritou prevádzky sietí a informačných systémov Prevádzkovateľa kritickej základnej služby.
2. Miestom plnenia tejto Zmluvy KB sú najmä pracoviská Prevádzkovateľa kritickej základnej služby a pracoviská Poskytovateľa.

Článok III.
ZÁVÄZOK POSKYTOVATEĽA A PREVÁDZKOVATEĽA KRITICKEJ ZÁKLADNEJ SLUŽBY

1. Poskytovateľ sa zaväzuje počas trvania zmluvného vzťahu vykonávať a realizovať bezpečnostné opatrenia v súlade s touto Zmluvou, ZoKB, Vyhláškou o bezpečnostných opatreniach a Vyhláškou Ministerstva dopravy Slovenskej republiky č. 111/2026 Z. z.,  ktorou sa ustanovujú sektorové bezpečnostné opatrenia v pôsobnosti Ministerstva dopravy Slovenskej republiky (ďalej len „sektorová vyhláška“). Poskytovateľ na účely plnenia povinností podľa prvej vety tohto bodu Zmluvy KB vyhlasuje, že sa oboznámil s rozsahom a povahou požadovaných bezpečnostných opatrení, ktoré tvoria Prílohu č. 2 tejto Zmluvy KB.
2. Poskytovateľ sa zaväzuje riadiť sa stanovenými bezpečnostnými opatreniami v tejto Zmluve KB.
3. Poskytovateľ sa zaväzuje dodržiavať bezpečnostné politiky Prevádzkovateľa kritickej základnej služby podľa § 2 písm. d) Vyhlášky o bezpečnostných opatreniach v rozsahu potrebnom na plnenie povinností vyplývajúcich mu z tejto Zmluvy KB. Poskytovateľ na účely plnenia povinnosti podľa tejto Zmluvy KB vyhlasuje, že sa oboznámil s bezpečnostnými politikami Prevádzkovateľa kritickej základnej služby v rozsahu na to potrebnom. V uvedenom prípade sa jedná o bezpečnostné politiky, ktorých nevyhnutný obsah nie je súčasťou Prílohy č.2 tejto Zmluvy KB.
4. Poskytovateľ  berie na vedomie, že požadované opatrenia z bezpečnostných politík Prevádzkovateľa kritickej základnej služby sa môžu priebežne meniť a dopĺňať tak, aby zodpovedali aktuálnym bezpečnostným opatreniam, aktuálnemu stavu sietí a informačných systémov Prevádzkovateľa kritickej základnej služby a aktuálnym hrozbám dotýkajúcim sa Poskytovateľa, ktoré by mohli mať potenciálny nepriaznivý vplyv na základnú službu Prevádzkovateľa kritickej základnej služby. Prevádzkovateľ kritickej základnej služby sa zaväzuje o takýchto plánovaných zmenách Poskytovateľa informovať najneskôr 30 (tridsať) dní pred ich implementovaním.
5. [bookmark: _Hlk177541725][bookmark: _Hlk177465837]Poskytovateľ  sa zaväzuje plniť všetky notifikačné povinnosti voči Prevádzkovateľovi kritickej základnej služby, aby Prevádzkovateľ kritickej základnej služby mohol plniť svoje povinnosti vyplývajúce zo Zákona o kybernetickej bezpečnosti riadne a včas.
6. Poskytovateľ sa zaväzuje bezodkladne informovať Prevádzkovateľa kritickej základnej služby o každom kybernetickom bezpečnostnom incidente a o všetkých skutočnostiach majúcich vplyv na zabezpečenie kybernetickej bezpečnosti Prevádzkovateľa kritickej základnej služby, o ktorých sa dozvie, a to spôsobom určeným touto Zmluvou KB. Poskytovateľ určuje závažnosť kybernetického bezpečnostného incidentu a výsledok oznamuje Prevádzkovateľovi kritickej základnej služby. Prevádzkovateľ kritickej základnej služby sa zaväzuje bezodkladne informovať Poskytovateľa o každom kybernetickom bezpečnostnom incidente a o všetkých skutočnostiach majúcich vplyv na zabezpečenie kybernetickej bezpečnosti Poskytovateľa, o ktorých sa dozvie, a to spôsobom určeným touto Zmluvou KB. Prevádzkovateľ kritickej základnej služby určuje závažnosť kybernetického bezpečnostného incidentu a výsledok oznamuje Poskytovateľovi. Poskytovateľovi a Prevádzkovateľ kritickej základnej služby sa zaväzujú poskytnúť si vzájomnú súčinnosť pri riešení kybernetických bezpečnostných incidentov a skutočností majúcich vplyv na zabezpečenie kybernetickej bezpečnosti podľa tohto bodu Zmluvy KB.
7. Prevádzkovateľ kritickej základnej služby a Poskytovateľ sa dohodli, že Poskytovateľ je oprávnený podľa vlastného uváženia a na vlastnú zodpovednosť zapojiť ďalšieho zmluvného partnera (ďalej len „subdodávateľ“) úplne alebo čiastočne zabezpečujúceho alebo akýmkoľvek spôsobom sa podieľajúceho na službách pre Prevádzkovateľa kritickej základnej služby namiesto Poskytovateľa alebo spolu s Poskytovateľom. Poskytovateľ sa zaväzuje, že nezapojí ďalšieho subdodávateľa predtým, než dostane písomný súhlas Prevádzkovateľa kritickej základnej služby.  
8. Zoznam subdodávateľov tvorí prílohu hlavnej Zmluvy. Poskytovateľ je plne zodpovedný voči Prevádzkovateľovi kritickej základnej služby za plnenie povinností subdodávateľa.
9. Poskytovateľ sa zaväzuje písomne informovať Prevádzkovateľa kritickej základnej služby v zmysle komunikačnej matice o každej zmene, ktorá má významný vplyv na bezpečnostné opatrenia realizované Poskytovateľom. 





Článok IV.
AUDIT KYBERNETICKEJ BEZPEČNOSTI /BEZPEČNOSTNÝ AUDIT

1. Prevádzkovateľ kritickej základnej služby je oprávnený vykonať na dotknutom diele, v rámci ktorého sa nachádza kritická základná služba Prevádzkovateľa kritickej základnej služby voči Poskytovateľovi ako aj u jeho subdodávateľov audit zameraný na overenie plnenia povinností podľa tejto Zmluvy KB, ZoKB, Vyhlášky o bezpečnostných opatrení a sektorovej vyhlášky a efektívnosti ich plnenia, najmä na overenie technického, technologického a personálneho vybavenia Poskytovateľa a subdodávateľov na plnenie úloh na úseku kybernetickej bezpečnosti, ako aj nastavenie procesov, pracovných rolí.
2. Prevádzkovateľ kritickej základnej služby môže audit voči Poskytovateľovi a subdodávateľom realizovať sám alebo prostredníctvom tretej osoby; v takom prípade práva a povinnosti Prevádzkovateľa kritickej základnej služby pri výkone auditu realizuje Prevádzkovateľom kritickej základnej služby poverená tretia osoba.
3. Poskytovateľ sa zaväzuje za seba ako aj za subdodávateľov pri audite spolupracovať s 
Prevádzkovateľom kritickej základnej služby a sprístupniť mu priestory, dokumentáciu a technické a technologické vybavenie, ktoré súvisia s plnením úloh na úseku kybernetickej bezpečnosti podľa tejto Zmluvy KB, prípadne poskytnúť ďalšiu potrebnú súčinnosť.
4. Prevádzkovateľ kritickej základnej služby je v rámci auditu oprávnený klásť otázky zamestnancom Poskytovateľa a subdodávateľom, ktorí sa podieľajú na plnení úloh na úseku kybernetickej bezpečnosti a prevádzky systémov podľa hlavnej zmluvy a tejto Zmluvy KB.
5. V rámci auditu sú Poskytovateľ a subdodávatelia povinní preukázať Prevádzkovateľovi kritickej základnej služby súlad s touto Zmluvou KB, najmä preukázať svoju pripravenosť plniť úlohy na úseku kybernetickej bezpečnosti podľa tejto Zmluvy KB, aktuálne a vysoké bezpečnostné povedomie svojich zamestnancov, záväzok a poučenie svojich zamestnancov, subdodávateľov a ich zamestnancov o povinnosti mlčanlivosti podľa tejto Zmluvy KB a aktuálnosť svojej bezpečnostnej dokumentácie.
6. Prevádzkovateľ kritickej základnej služby sa zaväzuje oznámiť Poskytovateľovi najmenej 15 (pätnásť) pracovných dní vopred svoj zámer realizovať u Poskytovateľa alebo jeho subdodávateľov audit. Vykonanie alebo nevykonanie auditu Prevádzkovateľom kritickej základnej služby nezbavuje Poskytovateľa zodpovednosti za plnenie povinností Poskytovateľa vyplývajúcich z tejto Zmluvy KB. Ak Poskytovateľ alebo jeho subdodávateľ neumožní vykonanie auditu, považuje sa to za podstatné porušenie Zmluvy KB a Prevádzkovateľ kritickej základnej služby je oprávnený vyvodiť voči Poskytovateľa zmluvné sankcie.
7. Prípadné nedostatky zistené auditom sú Poskytovateľ a subdodávatelia povinní odstrániť bez zbytočného odkladu. V prípade, že tieto nedostatky nebudú v  lehote 60 (šesťdesiat) dní od zistenia na základe auditu odstránené, považuje sa to za podstatné porušenie Zmluvy KB zo strany Poskytovateľa. 
8. Prevádzkovateľ kritickej základnej služby ako aj Poskytovateľ a jeho subdodávateľ sa zaväzuje zachovávať mlčanlivosť o okolnostiach, o ktorých sa dozvie pri výkone auditu, a ktoré nie sú verejne známe. Ustanovenia o mlčanlivosti tejto Zmluvy KB sa uplatňujú primerane.
9. Prevádzkovateľ kritickej základnej služby a jeho zamestnanci pri návšteve priestorov Poskytovateľa alebo jeho subdodávateľov  v rámci výkonu auditu musia dodržiavať pokyny Poskytovateľa alebo jeho subdodávateľov týkajúce sa uvedených priestorov na úseku bezpečnosti a ochrany zdravia pri práci (ďalej len „BOZP“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO“), s ktorými boli oboznámení podľa tretej vety tohto odseku, pričom zodpovednosť za to, že tieto osoby budú dodržiavať uvedené pokyny, nesie Prevádzkovateľ kritickej základnej služby. Za vytvorenie podmienok na zaistenie BOZP a PO a zabezpečenie a vybavenie priestorov Poskytovateľa alebo jeho subdodávateľov na bezpečný výkon auditu zodpovedá v plnom rozsahu a výlučne Poskytovateľ. Poskytovateľ sa zaväzuje pred vykonaním auditu v priestoroch Poskytovateľa alebo jeho subdodávateľov písomne informovať zamestnancov Prevádzkovateľa kritickej základnej služby o nebezpečenstvách a ohrozeniach, ktoré sa pri výkone auditu v priestoroch Poskytovateľa alebo jeho subdodávateľov môžu vyskytnúť a o výsledkoch posúdenia rizika, o preventívnych opatreniach a ochranných opatreniach, ktoré vykonal Poskytovateľ alebo jeho subdodávatelia na zaistenie BOZP a PO, o opatreniach a postupe v prípade poškodenia zdravia, vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie a preukázateľne ich poučiť o pokynoch na zaistenie BOZP a PO platných pre priestory Poskytovateľa alebo jeho subdodávateľov.
10. Pre vylúčenie akýchkoľvek pochybností sa Poskytovateľ zaväzuje zabezpečiť Prevádzkovateľovi kritickej základnej služby vykonanie auditu v zmysle tohto článku tejto Zmluvy KB aj u svojich subdodávateľov.

Článok VI.
POSTUP PRI RIEŠENÍ KYBERNETICKÝCH BEZPEČNOSTNÝCH INCIDENTOV

1. Poskytovateľ sa zaväzuje bezodkladne hlásiť každý kybernetický bezpečnostný incident, ako aj všetky ďalšie informácie požadované Prevádzkovateľom kritickej základnej služby na plnenie jeho povinností vplývajúcich zo ZoKB a informácie majúce vplyv na Zmluvu KB ako aj hlavnú zmluvu Prevádzkovateľovi kritickej základnej služby spôsobom určeným Prevádzkovateľom kritickej základnej služby, vrátane určenia stupňa jeho závažnosti, ktorý identifikuje na základe presiahnutia kritérií pre jednotlivé kategórie kybernetických bezpečnostných incidentov. Ak do okamihu hlásenia kybernetického bezpečnostného incidentu nepominuli jeho účinky, Poskytovateľ sa zaväzuje odoslať neúplné hlásenie kybernetického bezpečnostného incidentu, v ktorom vyznačí identifikátor neukončeného hlásenia a bezodkladne po obnove riadnej prevádzky siete a informačného systému toto hlásenie doplní. 
2. Poskytovateľ sa po detekcii kybernetického bezpečnostného incidentu zaväzuje riešiť kybernetické bezpečnostné incidenty najmä odozvou alebo inou reakciou na kybernetický bezpečnostný incident, ohraničením kybernetického bezpečnostného incidentu a jeho dopadov, nápravou následkov kybernetického bezpečnostného incidentu, asistenciou pri riešení kybernetického bezpečnostného incidentu na mieste, reakciou na kybernetický bezpečnostný incident a podporou reakcií na kybernetický bezpečnostný incident (ďalej len „reaktívne opatrenie“). Pri riešení kybernetických bezpečnostných incidentov je Poskytovateľ povinný na žiadosť Prevádzkovateľa kritickej základnej služby spolupracovať s Prevádzkovateľom kritickej základnej služby, Národným bezpečnostným úradom a ďalším ústredným orgánom alebo iným orgánom štátnej správy určeným v § 4 ZoKB jednať, a na tento účel im poskytnúť potrebnú súčinnosť a všetky informácie získané z vlastnej činnosti podľa tejto Zmluvy KB alebo inak, ktoré by mohli byť dôležité pre riešenie kybernetického bezpečnostného incidentu.
3. Zmluvné strany zabezpečia uchovanie relevantných údajov a materiálov potrebných na vyšetrovanie incidentu, pričom budú dodržiavať všetky platné právne predpisy.
4. Poskytovateľ sa zaväzuje bezodkladne, najneskôr však do 24 (dvadsaťštyri) hodín po nasadení reaktívnych opatrení v zmysle bodu 2 tohto článku Zmluvy KB, oznámiť Prevádzkovateľovi kritickej základnej služby vykonanie reaktívneho opatrenia a preukázať jeho vykonanie, a to elektronicky prostredníctvom kontaktného miesta, e-mailovej adresy, systému na evidenciu a riadenie bezpečnostných incidentov alebo iného komunikačného kanála určeného Prevádzkovateľom kritickej základnej služby. 
5. Oznámenie o prijatí reaktívneho opatrenia musí obsahovať minimálne:
a) identifikáciu bezpečnostnej udalosti, kybernetického bezpečnostného incidentu alebo inej skutočnosti, ktorá viedla k nasadeniu reaktívneho opatrenia,
b) identifikáciu dotknutého systému, služby, technológie alebo aktíva,
c) opis prijatého a vykonaného reaktívneho opatrenia,
d) dátum a čas jeho nasadenia a vykonania,
e) rozsah a predpokladaný alebo skutočný vplyv opatrenia na prevádzku, dostupnosť, dôvernosť alebo integritu dotknutých systémov a údajov,
f) výsledok overenia účinnosti vykonaného opatrenia,
g) identifikáciu prípadných pretrvávajúcich alebo reziduálnych rizík a návrh ďalšieho postupu, ak je relevantný, a
h) dostupné dôkazy preukazujúce vykonanie opatrenia, najmä výpisy zo systémov, logy, záznamy o vykonaných zmenách, protokoly, snímky obrazovky alebo inú primeranú technickú dokumentáciu.
6. Poskytovateľ je povinný na požiadanie Prevádzkovateľa kritickej základnej služby bezodkladne poskytnúť ďalšie informácie, podklady a súčinnosť potrebnú na overenie riadneho vykonania a účinnosti reaktívneho opatrenia.
7. Po vyriešení kybernetického bezpečnostného incidentu je Poskytovateľ na výzvu Prevádzkovateľa kritickej základnej služby povinný predložiť Prevádzkovateľovi kritickej základnej služby návrh opatrení na zabránenie ďalšieho pokračovania, šírenia a opakovaného výskytu kybernetického bezpečnostného incidentu (ďalej len „ochranné opatrenia“) na schválenie. Ak Poskytovateľ nenavrhne ochranné opatrenie v určenej lehote, alebo ak je navrhované ochranné opatrenie zjavne neúspešné, je Poskytovateľ povinný spolupracovať s Prevádzkovateľom kritickej základnej služby na jeho návrhu. 
8. Po schválení ochranného opatrenia Prevádzkovateľom kritickej základnej služby, je Poskytovateľ povinný ochranné opatrenie bez zbytočného odkladu, najneskôr však v lehote vyplývajúcej z opatrení schválených príslušným odborom gestora IS, vykonať. Po vykonaní ochranného opatrenia Poskytovateľom, je Poskytovateľ povinný za prítomnosti MIKB Prevádzkovateľa kritickej základnej služby preveriť jeho efektívnu účinnosť. Zmluvné strany sa dohodli, že účinnosť ochranných opatrení bude podmienená výkonom penetračného testovania, pričom záver takéhoto testovania bude vyhodnotený na základe protokolu o efektívnom účinku ochranného opatrenia za Prevádzkovateľa kritickej základnej služby signovanom MIKB a za Poskytovateľa signovanom osobou.
9. [bookmark: _Hlk235522161]Náklady spojené s riešením bezpečnostného incidentu znáša zmluvná strana, ktorá je za vznik bezpečnostného incidentu priamo zodpovedná, najmä v dôsledku porušenia povinnosti vyplývajúcej z tejto Zmluvy KB, zo súvisiacej zmluvnej dokumentácie alebo všeobecne záväzných právnych predpisov, prípadne v dôsledku svojho konania alebo opomenutia. Ak na základe výsledkov prešetrenia bezpečnostného incidentu nie je možné jednoznačne určiť výlučnú zodpovednosť jednej zo zmluvných strán, zmluvné strany znášajú náklady spojené s riešením bezpečnostného incidentu v pomere zodpovedajúcom miere, v akej konanie alebo opomenutie každej zo zmluvných strán preukázateľne prispelo k vzniku, priebehu alebo rozsahu následkov bezpečnostného incidentu.
10. Zmluvné strany  sa zaväzujú dohodnúť na pomere znášania nákladov najneskôr do 30 (tridsať) pracovných dní odo dňa ukončenia prešetrenia bezpečnostného incidentu a oboznámenia oboch zmluvných strán s jeho výsledkami.
11. Ak sa zmluvné strany v lehote podľa bodu 10 tohto článku Zmluvy KB na pomere znášania nákladov nedohodnú, príčiny vzniku bezpečnostného incidentu a miera, v akej konanie alebo opomenutie jednotlivých zmluvných strán prispelo k jeho vzniku, priebehu alebo rozsahu jeho následkov, sa posúdia na základe znaleckého posudku vypracovaného nezávislým znalcom zapísaným v zozname znalcov vedenom Ministerstvom spravodlivosti Slovenskej republiky v príslušnom odbore a odvetví. Na základe záverov znaleckého posudku sa určí pomer, v akom jednotlivé zmluvné strany znášajú nevyhnutné a preukázateľne vynaložené náklady spojené s riešením bezpečnostného incidentu.
12. Náklady spojené s vypracovaním znaleckého posudku znáša zmluvná strana, ktorej konanie alebo opomenutie bolo na základe záverov znaleckého posudku určené ako príčina vzniku bezpečnostného incidentu. Ak zo znaleckého posudku vyplynie, že k vzniku, priebehu alebo rozsahu následkov bezpečnostného incidentu prispeli obe zmluvné strany, znášajú náklady spojené s vypracovaním znaleckého posudku v pomere zodpovedajúcom miere ich podielu určenej na základe záverov znaleckého posudku.
13. Ak ani na základe znaleckého posudku nie je možné objektívne určiť mieru, v akej konanie alebo opomenutie jednotlivých zmluvných strán prispelo k vzniku, priebehu alebo rozsahu následkov bezpečnostného incidentu, znášajú zmluvné strany nevyhnutné a preukázateľne vynaložené náklady spojené s riešením bezpečnostného incidentu, ako aj náklady spojené s vypracovaním znaleckého posudku, v rovnakom pomere, t. j. 50 % každá zmluvná strana.

Článok VII.
ZÁVÄZOK MLČANLIVOSTI

1. Poskytovateľ sa zaväzuje zachovávať mlčanlivosť o skutočnostiach, o ktorých sa dozvie v súvislosti s plnením hlavnej zmluvy a tejto Zmluvy KB, a ktoré nie sú verejne známe, pokiaľ by sa mohli dotýkať oblasti kybernetickej bezpečnosti. V prípade pochybností platí, že skutočnosť sa dotýka oblasti kybernetickej bezpečnosti. Poskytovateľ je povinný chrániť najmä informácie, ktoré by mohli mať vplyv na základnú službu Prevádzkovateľa kritickej základnej služby, alebo ktoré by sa mohli týkať kybernetickej bezpečnosti sietí a informačných systémov Prevádzkovateľa kritickej základnej služby. Poskytovateľ je zároveň povinný chrániť všetky informácie poskytnuté Prevádzkovateľom kritickej základnej služby Poskytovateľovi.
2. Poskytovateľ sa v rovnakom rozsahu zaväzuje zaviazať povinnosťou mlčanlivosti aj všetky ním poverené osoby, ktoré budú zúčastnené na predmete plnenia tejto Zmluvy KB (t. j. jeho zamestnanci, subdodávatelia a ich zamestnanci). Poskytovateľ je povinný na požiadanie preukázať Prevádzkovateľovi kritickej základnej služby splnenie tejto povinnosti. Povinnosť mlčanlivosti trvá aj po zániku ich pracovno-právneho vzťahu alebo obchodného vzťahu. Povinnosť zachovávať mlčanlivosť podľa tohto článku Zmluvy KB trvá aj po skončení tejto Zmluvy KB resp. hlavnej zmluvy. Mlčanlivosť sa vzťahuje na všetkých zástupcov Poskytovateľa ako aj jeho Subdodávateľov.
3. Výnimky z povinnosti mlčanlivosti podľa tohto článku upravuje ZoKB.
4. Ustanoveniami o povinnosti zachovávať mlčanlivosť podľa ZoKB nie je dotknutá povinnosť mlčanlivosti alebo zachovania obchodného tajomstva podľa osobitných predpisov.
5. Zmluvné strany sa dohodli, že všetky informácie, najmä technické údaje o dotknutých systémoch, projektové dokumentácie, technická dokumentácia, prihlasovacie údaje, administrátorské používateľské mená a heslá, prístupové a licenčné kľúče, overovacie kódy, master kódy, RFID zoznamy, prístupové karty a iné bezpečnostné informácie, sa považujú za dôverné informácie. Poskytovateľ ako aj Prevádzkovateľ kritickej základnej služby sa zaväzuje zachovávať mlčanlivosť o týchto informáciách, neprenášať ich tretím stranám v čase trvania hlavnej zmluvy bez súhlasu a nepoužívať ich na iný účel, ako je plnenie tejto Zmluvy KB alebo hlavnej zmluvy. Tento záväzok platí počas trvania zmluvy aj po jej skončení mimo plnenia potrieb zabezpečenia ďalších zmluvných nových záväzkov súvisiacou s prevádzkou dotknutých systémov.
6. Prevádzkovateľ kritickej základnej služby sa zaväzuje uchovávať všetky odovzdané dôverné údaje v súlade s pravidlami informačnej bezpečnosti a zabezpečiť ich pred neoprávneným prístupom, stratou alebo zneužitím. Tieto údaje budú použité výhradne v krízovej situácii po písomnom informovaní Poskytovateľa. Obe zmluvné strany sa zaväzujú, že s týmito údajmi budú nakladať v súlade s platnými právnymi predpismi, najmä v súlade so zákonom o kybernetickej bezpečnosti a ochranou osobných údajov.

Článok VIII.
POVINNOSTI PO SKONČENÍ ZMLUVY

1. [bookmark: _Ref786008]Po ukončení tejto Zmluvy KB je Poskytovateľ povinný vrátiť alebo previesť na Prevádzkovateľa kritickej základnej služby všetky informácie, ku ktorým mal počas trvania tejto Zmluvy KB prístup, resp. podľa písomného pokynu Prevádzkovateľa kritickej základnej služby zabezpečí preukázateľné zničenie akýchkoľvek nosičov elektronickej informácie certifikovanou organizáciu,  a doložením protokolu s podpismi oprávnených osôb Poskytovateľa a PKZS.
2. Zmluvné strany berú na vedomie, že predmetom plnenia hlavnej zmluvy môže byť autorské dielo podľa zákona č. 185/2015 Z. z. Autorský zákon v platnom znení, ktorého súčasťou môže byť:
a) softvér, ktorý bol vytvorený Poskytovateľom predovšetkým pre podmienky a potreby Prevádzkovateľa kritickej základnej služby;
b) softvér Poskytovateľa, ktorý má všeobecný charakter;
c) softvér tretích osôb; alebo
d) Open Source softvér, ktorý je podriadený príslušnej licencii slobodného softvéru.
3. [bookmark: _Ref786018]Zmluvné strany berú ďalej na vedomie, že predmetom plnenia hlavnej zmluvy môže byť aj vytvorenie alebo poskytnutie iných predmetov duševného vlastníctva, ako sú napr. technická a užívateľská dokumentácia, prevádzkový manuál, návrh riešenia k Softvéru alebo k Balíkovému softvéru alebo konkrétne digitálne dizajny, vrátane grafického užívateľského rozhrania (GUI), jednotlivých ikon či symbolov, prípadne konkrétne know-how Poskytovateľa. 
4. [bookmark: _Ref786029]S ohľadom na body 1, 2 a 3 tohto článku Zmluvy KB, zmluvné strany berú na vedomie, že Poskytovateľ je v zmysle ZoKB a sektorovej vyhlášky  povinný po zániku hlavnej zmluvy umožniť Prevádzkovateľovi kritickej základnej služby zabezpečiť kontinuitu prevádzkovanej základnej služby vo vzťahu k službám, ktoré priamo súvisia s prevádzkou tejto základnej služby v rámci sietí a informačných systémov Prevádzkovateľa kritickej základnej služby. 
5. Ustanovenie bodov 1 až 3 tohto článku Zmluvy KB sa uplatňuje pre dodávku autorského diela v opačnom prípade sa neaplikuje.
6. Všetky ostatné licenčné podmienky sa riadia hlavnou zmluvou. 




[bookmark: _Ref789594]Článok IX.
ZODPOVEDNOSŤ ZA ŠKODU

1. Zmluvné strany zodpovedajú za škodu spôsobenú porušením povinností vyplývajúcich zo ZoKB, jeho vykonávacích predpisov, ostatných všeobecne záväzných právnych predpisov alebo tejto Zmluvy KB v súlade s ustanoveniami § 373 a nasl. Obchodného zákonníka, pokiaľ ZoD a táto Zmluva KB neustanovuje inak.
2. Poskytovateľ zodpovedá za plnenie povinností podľa tejto Zmluvy KB aj v prípade, ak na ich plnenie použije subdodávateľa alebo inú tretiu osobu. Porušenie povinnosti subdodávateľom alebo inou osobou použitou Poskytovateľom na plnenie tejto Zmluvy KB sa na účely zodpovednosti podľa tejto Zmluvy KB považuje za porušenie povinnosti Poskytovateľom.
3. Ak v dôsledku porušenia povinností Poskytovateľa alebo jeho subdodávateľa podľa ZoKB, jeho vykonávacích predpisov, ostatných všeobecne záväzných právnych predpisov alebo tejto Zmluvy KB vznikne Prevádzkovateľovi kritickej základnej služby škoda, majetková ujma alebo povinnosť vynaložiť náklady v súvislosti s odstránením alebo zmiernením následkov takéhoto porušenia, Poskytovateľ je povinný takto vzniknutú škodu alebo náklady nahradiť v rozsahu, v akom vznikli v príčinnej súvislosti s porušením jeho povinností alebo povinností jeho subdodávateľa.
4. Ak bude Prevádzkovateľovi kritickej základnej služby v priamej príčinnej súvislosti s preukázaným porušením povinnosti Poskytovateľa alebo jeho subdodávateľa právoplatne uložená finančná sankcia príslušným orgánom verejnej moci, Poskytovateľ je povinný nahradiť Prevádzkovateľovi kritickej základnej služby takto vzniknutú majetkovú ujmu v rozsahu, v akom bola preukázateľne spôsobená porušením povinnosti Poskytovateľa alebo jeho subdodávateľa.
5. Predpokladom vzniku nároku na náhradu škody podľa tejto Zmluvy KB je existencia porušenia povinnosti, vznik škody a príčinná súvislosť medzi porušením povinnosti a vznikom škody. Tým nie sú dotknuté ustanovenia Obchodného zákonníka upravujúce okolnosti vylučujúce zodpovednosť.
6. Zmluvná strana, ktorej vznikla škoda, je oprávnená vyzvať druhú zmluvnú stranu na jej náhradu. Výzva musí obsahovať opis skutočností, z ktorých nárok na náhradu škody vyplýva, a dostupné podklady preukazujúce vznik a výšku škody. Povinná zmluvná strana je povinná uhradiť oprávnene uplatnenú náhradu škody do 30 (tridsiatich) dní odo dňa doručenia výzvy, ak sa zmluvné strany písomne nedohodnú inak. V prípade sporu o príčinu, rozsah alebo výšku vzniknutej škody môže Prevádzkovateľ kritickej základnej služby zabezpečiť jej odborné posúdenie nezávislou treťou stranou; tým nie je dotknuté právo ktorejkoľvek zmluvnej strany domáhať sa svojich práv zákonným spôsobom.
7. Zánikom alebo skončením tejto Zmluvy KB nie sú dotknuté nároky na náhradu škody vzniknuté počas jej účinnosti ani ustanovenia tejto Zmluvy KB, ktoré vzhľadom na svoju povahu alebo výslovné znenie majú trvať aj po jej zániku alebo skončení.

Článok X.
KONTAKTNÉ OSOBY NA ÚSEKU KYBERNETICKEJ BEZPEČNOSTI

1. Poskytovateľ sa zaväzuje komunikovať pri plnení povinností podľa tejto Zmluvy KB 
s Prevádzkovateľom kritickej základnej služby spôsobom určeným Prevádzkovateľom kritickej základnej služby, t.j. v zmysle komunikačnej matice. Poskytovateľ je povinný zabezpečiť technické a organizačné podmienky na zabezpečený (šifrovaný) prenos informácií, napríklad prostredníctvom PGP šifrovania alebo šifrovaním príloh formou ZIP ( AES-256), a to najmä pri komunikácii týkajúcej sa citlivých záležitostí, ako je riešenie bezpečnostných incidentov alebo poskytovanie podkladov obsahujúcich chránené informácie podľa klasifikácie informácií Prevádzkovateľa kritickej základnej služby.
2. Prevádzkovateľ kritickej základnej služby určuje kontaktné osoby pre komunikáciu s Poskytovateľom na úseku kybernetickej bezpečnosti v prílohe č. 1 tejto Zmluvy KB.
3. Poskytovateľ určuje kontaktné osoby pre komunikáciu s Prevádzkovateľom kritickej základnej služby na úseku kybernetickej bezpečnosti v prílohe č. 1 tejto Zmluvy KB.
4. Kontaktné osoby podľa prílohy č. 1 tejto Zmluvy KB môže príslušná zmluvná strana zmeniť, ak oznámi novú kontaktnú osobu druhej zmluvnej strane v písomnej forme; na platnosť takejto zmeny sa nevyžaduje uzatvorenie dodatku k tejto Zmluve KB. Pre oznamovanie novej kontaktnej osoby sa použijú ustanovenia Zmluvy KB o doručovaní. 

Článok XI.
SPOLOČNÉ USTANOVENIA

1. Poskytovateľ sa zaväzuje plniť povinnosti podľa tejto Zmluvy KB v súlade so ZoKB a jeho vykonávacími predpismi ostatnej platnej legislatívy, vrátane všeobecných bezpečnostných opatrení, bezpečnostných štandardov, znalostných štandardov v oblasti kybernetickej bezpečnosti a identifikačných kritérií pre jednotlivé kategórie kybernetických bezpečnostných incidentov, ďalej operačnými postupmi, metodikami, politikami správania sa v kybernetickom priestore, zásadami predchádzania kybernetickým bezpečnostným incidentom a zásadami riešenia kybernetických bezpečnostných incidentov, ktoré vydáva Národný bezpečnostný úrad v oblasti kybernetickej bezpečnosti.
2. Poskytovateľ sa zaväzuje spracovávať informácie, ktoré by mohli mať vplyv na kritickú základnú službu Prevádzkovateľa kritickej základnej služby, alebo ktoré by sa mohli týkať kybernetickej bezpečnosti sietí a informačných systémov Prevádzkovateľa kritickej základnej služby tak, aby nebola narušená ich dostupnosť, dôvernosť, autentickosť a integrita.
3. Poskytovateľ sa zaväzuje mať umiestnenú svoju dokumentáciu, informačné systémy a ostatné informačno-komunikačné technológie, ktoré sa týkajú plnenia povinností podľa tejto Zmluvy KB na  zabezpečenom priestore tak, aby nebola narušená ich dôvernosť, autentickosť a integrita.
4. Poskytovateľ sa zaväzuje dokumentovať svoju činnosť podľa tejto Zmluvy KB.. 
5. [bookmark: _Hlk177377361]Poskytovateľ sa zaväzuje plniť povinnosti podľa tejto Zmluvy KB bezodkladne odo dňa prevzatia miesta predmetu plnenia, pokiaľ to nie je v tejto Zmluve KB alebo požiadavkách platnej legislatívy SR a EÚ stanovené inak. Poskytovateľ je povinný zabezpečiť plnenie požiadaviek podľa tejto Zmluvy KB a platnej legislatívy počas celej doby realizácie a poskytovania predmetu plnenia, a to aj pri akejkoľvek jeho zmene, modernizácii, aktualizácii, rozšírení, integrácii, rekonfigurácii, výmene alebo doplnení technologických, softvérových alebo hardvérových komponentov, ako aj pri zmene architektúry, rozhraní alebo spôsobu prevádzky predmetu plnenia. 
6. V prípade, ak Poskytovateľ plní Zmluvu KB prostredníctvom subdodávateľa úplne alebo čiastočne zabezpečujúceho plnenie pre Prevádzkovateľa kritickej základnej služby, alebo toto plnenie priamo súvisí s prevádzkou sietí a informačných systémov Prevádzkovateľa kritickej základnej služby, Poskytovateľ sa zaväzuje zabezpečiť plnenie povinností v oblasti kybernetickej bezpečnosti vyplývajúcich z tejto Zmluvy KB aj u svojich subdodávateľov tak, aby boli naplnené ciele tejto Zmluvy KB. Poskytovateľ sa zaväzuje zabezpečiť, aby Prevádzkovateľ kritickej základnej služby mohol vykonať audit v súlade s ustanoveniami tejto Zmluvy KB aj u týchto subdodávateľov.
7. Akékoľvek oznámenia zmluvných strán podľa tejto Zmluvy KB realizované formou e-mailu sa považujú za doručené druhej zmluvnej strane nasledujúci pracovný deň po dni, kedy bolo odosielateľovi preukázateľne odoslané potvrdenie o doručení e-mailu adresátovi bez ohľadu na to, či došlo k prečítaniu správy na strane adresáta, s tým, že v prípade detekcie kybernetického bezpečnostného incidentu a povinností Poskytovateľa spojených s jeho hlásením Prevádzkovateľovi kritickej základnej služby je podmienené aj odoslaním SMS MIKB podľa ustanovenia článku VI bod 2 Zmluvy KB.
8. V prípade ak Poskytovateľ bude na základe vlastnej žiadosti zaradený Národným bezpečnostným úradom ako Prevádzkovateľ základnej služby, prípadne Prevádzkovateľ kritickej základnej služby do registra prevádzkovateľov základnej služby v zmysle zákona o kybernetickej bezpečnosti je povinný informovať o tejto skutočnosti Prevádzkovateľa kritickej základnej služby, najneskôr do 15 (pätnásť) dní odo dňa zaradenia, ak v tejto súvislosti nie je v súlade so hlavnou zmluvou stanovená iná lehota.
9. Prevádzkovateľ identifikoval Poskytovateľa akou tretiu stranu podľa § 19 ods. 2 ZoKB.  Poskytovateľ má významný vplyv pri zabezpečovaní kybernetickej bezpečnosti prevádzkovanej kritickej základnej služby.  Z uvedeného dôvodu je Poskytovateľ povinný sa dňom účinnosti tejto Zmluvy KB riadiť ZoKB a splniť si povinnosti ako identifikovaná tretia strana, a nahlásiť sa Národnému bezpečnostnému úradu  v zmysle lehôt stanovených v ZoKB.
10. Poskytovateľ je povinný do 15 (pätnásť) pracovných dní od doručenia Potvrdenia o zaradení do registra prevádzkovateľov základných služieb z Národného bezpečnostného úradu o tejto skutočnosti písomné informovať Prevádzkovateľa kritickej základnej služby. 
11. Pojmy uvedené v tejto Zmluve KB sa zhodujú s pojmami definovanými ZoKB a v prípade ich slovnej nezhody sa použijú ustanovenia ZoKB, ktoré sú im významom najbližšie.
12. Práva a povinnosti zmluvných strán neupravené v tejto Zmluve KB sa riadia ZoKB a ostatnými príslušnými právnymi predpismi.

Článok XII.
VYŠŠIA MOC

1.	Vyššia moc znamená mimoriadnu udalosť alebo okolnosť, ktorú nemohla žiadna zo zmluvných strán pred uzatvorením Zmluvy KB predvídať, ktorá je mimo kontroly ktorejkoľvek zo zmluvných strán a nebola spôsobená úmyselne alebo z nedbanlivosti konaním alebo opomenutím ktorejkoľvek zmluvnej strany a ktorá podstatným spôsobom sťažuje alebo znemožňuje plnenie povinností podľa Zmluvy KB ktoroukoľvek zo zmluvných strán. Takýmito udalosťami alebo okolnosťami sú najmä živelné pohromy alebo prírodné katastrofy. Výslovne sa stanovuje, že vyššou mocou nie je štrajk personálu Poskytovateľa ani hospodárske pomery zmluvných strán (tzn.  finančnú a ekonomickú situáciu jednotlivých zmluvných strán).
2.	Ak niektorej zo zmluvných strán bráni alebo bude brániť v plnení niektorej jej povinnosti podľa Zmluvy KB vyššia moc, potom písomne oznámi druhej zmluvnej strane udalosť alebo okolnosti, ktoré predstavujú vyššiu moc, uvedie povinnosti, v ktorých plnení jej vyššia moc bráni alebo bude brániť a predpokladané trvanie takej okolnosti predstavujúcej vyššiu moc. Oznámenie musí byť urobené bezodkladne, najneskôr však v lehote 15 (pätnásť) dní potom, čo sa zmluvná strana dozvedela alebo sa pri vynaložení riadnej odbornej starostlivosti mala a mohla dozvedieť o príslušnej udalosti alebo okolnostiach predstavujúcich dôvod vyššej moci. Ak je to možné, pri vynaložení riadnej odbornej starostlivosti, musí uvedené oznámenie obsahovať návrh opatrení vedúcich k zmierneniu alebo vylúčeniu dôsledkov okolností predstavujúcich vyššiu moc. V ostatných prípadoch bude oznámenie obsahovať iba najbližší možný termín, do ktorého môže byť návrh opatrenia poskytnutý pri vynaložení primeraného úsilia. Ak návrh opatrenia druhá zmluvná strana schváli, na čo má lehotu 15 (pätnásť) dní, postupuje zmluvná strana dotknutá vyššou mocou podľa neho až do ukončenia okolností vyššej moci.
3.	Po uskutočnení tohto oznámenia príslušnou zmluvnou stranou, nebude táto zmluvná strana zodpovedná za príslušné porušenia  povinností po dobu, dokiaľ jej vyššia moc bráni alebo bude brániť v ich plnení. 
4.	Zmluvnú stranu nezbavuje zodpovednosti za porušenie povinnosti vyššia moc, ktorá nastala až v čase, kedy bola povinná zmluvná strana v omeškaní s plnením jej povinnosti. Účinky vylúčenia zodpovednosti sú obmedzené iba na dobu, dokiaľ trvá vyššia moc.
5.	Každá zmluvná strana vždy vyvinie všetko úsilie potrebné k tomu, aby minimalizovala omeškanie pri plnení svojich povinností podľa Zmluvy KB , ktoré vzniklo v dôsledku vyššej moci, najmä plniť návrh opatrenia, ak je tento schválený druhou zmluvnou stranou.
6.	Príslušná zmluvná strana oznámi druhej zmluvnej strane okamih ukončenia pôsobenia vyššej moci v rovnakej lehote ako pri oznámení o jej vzniku podľa bodu 2 tohto článku tejto Zmluvy KB.
7.	Ak je z dôvodu okolnosti vylučujúcej zodpovednosť alebo prípadu vyššej moci plnenie Zmluvy KB jednej zo zmluvných strán ovplyvnené len čiastočne, takáto zmluvná strana zostáva zodpovedná za plnenie tých záväzkov, ktoré okolnosťou vylučujúcou zodpovednosť alebo vyššou mocou nie sú dotknuté. 
[bookmark: _Toc38913785][bookmark: _Toc38914047][bookmark: _Toc38914270][bookmark: _Toc38914493][bookmark: _Toc38915048][bookmark: _Toc38915273][bookmark: _Toc38915500][bookmark: _Toc38915732][bookmark: _Toc38915963][bookmark: _Toc38916194][bookmark: _Toc38918658]8.	Ak má niektorý zo subdodávateľov podľa akejkoľvek zmluvy či dohody týkajúcej sa poskytovania služby podľa tejto Zmluvy KB  širšie definovaný nárok na omeškanie v dôsledku pôsobenia vyššej moci, okolností vylučujúcich zodpovednosť alebo iného obdobného právneho inštitútu, než ako je definovaná vyššia moc podľa tejto Zmluvy KB, takéto širšie definované udalosti alebo okolnosti neospravedlňujú porušenie povinností podľa Zmluvy KB s Poskytovateľom ani mu nezakladajú nároky podľa tohto článku Zmluvy KB.

Článok XIV. 
SANKCIE

1. 	Zmluvné strany sa dohodli, že v prípade porušenia ktorejkoľvek povinnosti Poskytovateľa uvedenej v bodoch Prílohy č. 2 tejto Zmluvy KB je Prevádzkovateľ kritickej základnej služby oprávnený uplatniť voči Poskytovateľovi zmluvnú pokutu vo výške 500 EUR (slovom: päťsto eur) za každý, aj začatý deň trvania porušenia povinnosti až do vykonania nápravy, a to za každé jednotlivé  porušenie povinnosti samostatne.
2.  Uplatnením ani zaplatením zmluvnej pokuty podľa tohto článku nie je dotknutý nárok Prevádzkovateľa kritickej základnej služby na náhradu škody podľa článku VIII. tejto Zmluvy KB, a to ani v rozsahu, v ktorom výška škody presahuje výšku uplatnenej alebo zaplatenej zmluvnej pokuty.
3.    Zaplatením zmluvnej pokuty nie je Poskytovateľ zbavený povinnosti splniť záväzok alebo vykonať nápravu porušenia povinnosti, na ktorú sa zmluvná pokuta vzťahuje.


Článok XV.
TRVANIE ZMLUVY

1. Táto Zmluva KB sa uzatvára na dobu určitú, a to na dobu trvania hlavnej zmluvy. Táto Zmluva KB  môže byť ukončená v prípadoch ustanovených v Zmluve KB alebo na základe zákona.
2. Za podstatné porušenie Zmluvy KB sa považuje:
a) porušenie ktorejkoľvek povinnosti uvedenej v tejto Zmluvy KB;
b) ak Poskytovateľ, ako strana porušujúca Zmluvu KB, vedel v čase uzavretia Zmluvy KB alebo v tomto čase bolo rozumné predvídať s prihliadnutím na účel Zmluvy KB, ktorý vyplynul z jej obsahu alebo z okolností, za ktorých bola Zmluva KB uzavretá, že Prevádzkovateľ kritickej základnej služby nebude mať záujem na plnení povinností pri takom porušení Zmluvy KB;
c) Poskytovateľ neposkytne potrebnú súčinnosť v zmysle tejto Zmluvy KB.
3. Odstúpením/okamžitým odstúpením od hlavnej zmluvy Zmluva KB zaniká.
4. Túto Zmluvu KB nie je možné vypovedať Poskytovateľom ani Prevádzkovateľom kritickej základnej služby, a je viazaná na účinnosť hlavnej zmluvy.


Článok XVI. 
ZÁVEREČNÉ USTANOVENIA

1. Táto Zmluva KB sa spravuje zákonmi Slovenskej republiky. Právne vzťahy výslovne neupravené touto Zmluvou KB sa riadia príslušnými ustanoveniami Obchodného zákonníka a ostatnými súvisiacimi všeobecne záväznými právnymi predpismi. 
2. Prípadné spory vyplývajúce z tejto Zmluvy KB budú riešené predovšetkým mimosúdne. Podpisom tejto Zmluvy KB zmluvné strany potvrdzujú, že na riešenie prípadných sporov z tejto Zmluvy KB sú príslušné súdy Slovenskej republiky.
3. Táto Zmluva KB sa môže meniť, dopĺňať alebo ukončiť iba dohodou zmluvných strán v písomnej forme, ak zo Zmluvy KB nevyplýva niečo iné.
4. Žiadna zo zmluvných strán nie je oprávnená postúpiť svoje práva a povinnosti podľa tejto Zmluvy KB na inú osobu bez predchádzajúceho písomného súhlasu druhej zmluvnej strany.
5. V prípade, ak niektoré z ustanovení Zmluvy KB je alebo sa stane neúplným, neplatným, neúčinným a/alebo nevykonateľným, nie sú tým dotknuté ostatné ustanovenia Zmluvy KB, pokiaľ z jeho povahy, obsahu alebo okolností, za ktorých bolo dojednané nevyplýva, že ho nie je možné oddeliť od ostatného obsahu Zmluvy KB. Zmluvné strany sa zaväzujú bez zbytočného odkladu nahradiť takéto neúplné, neplatné, neúčinné a/alebo nevykonateľné ustanovenie, takým úplným, platným, účinným a/alebo vykonateľným ustanovením, ktoré svojím obsahom najviac zodpovedá nahrádzanému ustanoveniu.
6. Táto Zmluva KB predstavuje úplnú dohodu zmluvných strán o jej obsahu. Podpisom tejto Zmluvy KB zanikajú všetky predchádzajúce písomné a ústne zmluvy súvisiace s predmetom tejto Zmluvy KB a žiadna zo zmluvných strán sa nemôže dovolávať zvláštnych, v tejto Zmluve KB neuvedených, ústnych alebo písomných dojednaní a dohôd. 
7. Táto Zmluva KB bola vyhotovená v (4) štyroch rovnopisoch, po (2) dvoch pre každú zmluvnú stranu.
8. Zmluvné strany berú na vedomie, že Prevádzkovateľ kritickej základnej služby je v zmysle § 2 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinnou osobou, a preto je táto zmluva v zmysle § 5a tohto zákona v spojení s § 47a zákona č. 40/1964 Zb. Občiansky zákonník v znení neskorších predpisov povinne zverejňovanou zmluvou.
9. Táto Zmluva KB nadobúda platnosť dňom podpisu oboma zmluvnými stranami a účinnosť dňom nasledujúcim po dni zverejnenia v Centrálnom registri zmlúv. 
10. Neoddeliteľnou súčasťou tejto zmluvy sú jej prílohy:
· Príloha č. 1 – Zoznam pracovných rolí a kontaktov Prevádzkovateľa kritickej základnej služby a Poskytovateľa - nezverejňuje sa v CRZ
· Príloha č. 2 - Špecifikácia a rozsah bezpečnostných opatrení - nezverejňuje sa v CRZ
11. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že túto Zmluvu KB neuzavreli ani v tiesni, ani za nápadne nevýhodných podmienok, že si obsah Zmluvy KB dôkladne prečítali, a že tento im je jasný, zrozumiteľný a vyjadrujúci ich slobodnú, vážnu a spoločnú vôľu a na znak súhlasu ju podpisujú.

	Prevádzkovateľ kritickej základnej služby:
	
	    Poskytovateľ:



V Bratislave dňa.....					V ......... dňa .....

	            
Odtlačok pečiatky	           Odtlačok pečiatky




.......................................                                    	............................................
Ing. Filip Macháček	Doplniť
predseda predstavenstva	                                         	predseda predstavenstva/ riaditeľ
a generálny riaditeľ                                                                    








........................................	            .............................................
PhDr. Rastislav Droppa	Doplniť
člen predstavenstva 	člen 
	











Príloha č. 1: Zoznam pracovných rolí a kontaktov Prevádzkovateľa kritickej základnej služby a Poskytovateľa 

Prevádzkovateľ kritickej základnej služby:

	Meno a priezvisko
	Rola
	Telefónny kontakt 
	Email

	Bc. Miroslav Švec
	Manažér informačnej a kybernetickej bezpečnosti
	
	

	JUDr. Peter Zöllei
	Vedúci odboru bezpečnosti a krízového riadenia
	
	

	Mgr. Viktória Jankovičová
	Vedúca oddelenia riadenia IB a KB
	
	

	Ing. Peter Glasa
	Gestor základnej služby
	
	




Poskytovateľ:

	Meno a priezvisko
	Rola
	Telefónny kontakt 
	Email

	
	Kontaktná osoba pre oblasť informačnej a kybernetickej bezpečnosti
	
	

	
	Projektový manažér
	
	

	
	Osoba zodpovedná za poskytnutie služby 
	
	

	
	Osoba zodpovedná za poskytnutie služby 
	
	

	
	+ Kompletný zoznam Programátorov a osôb spravujúcich dotknuté systémy – aj všetci subdodávatelia
	
	





Príloha č. 2 Špecifikácia a rozsah bezpečnostných opatrení

[bookmark: _Ref21525739][bookmark: _Ref433269840]Plnením bezpečnostných opatrení a všetkých činností v zmysle zákona č. 69/2018 Z.z. Zákon o kybernetickej bezpečnosti a o zmene a doplnení niektorých zákonov (ďalej ako „Zákon o kybernetickej bezpečnosti“ v príslušnom gramatickom tvare) sa rozumejú činnosti nad prostredím prevádzkovanej základnej služby „Centrálny riadiaci systém tunelov“ a „Informačný systém diaľnic a rýchlostných ciest“, a nejedná sa o interné prostredie Poskytovateľa. Požadované plnenie politík a postupov sa taktiež týka výhradne dotknutých prevádzkovaných kritických základných služieb.

1. Bezpečnostné opatrenia pre organizáciu a riadenie informačnej bezpečnosti a kybernetickej bezpečnosti: 
a. určiť na strane Poskytovateľa zodpovednú osobu za kybernetickú bezpečnosť a plnenie 
b. mať na strane Poskytovateľa zavedený systém vzdelávania a preškoľovania pre všetky roly týkajúce sa kybernetickej bezpečnosti. 
c. Poskytovateľ je povinný zabezpečiť vlastnú kybernetickú bezpečnosť, aby cez Poskytovateľa a jeho subdodávateľov nebolo možné zasiahnuť siete a informačné systémy PKZS,
d. vytvárať a zvyšovať bezpečnostné povedomie svojich zamestnancov, ktorí sa budú podieľať na plnení Zmluvy KB alebo budú mať prístup k PKZS,
e. Poskytovateľ je povinný uplatňovať zásadu sprístupňovania informácií podľa zásady aktuálnej potreby poznať, podľa ktorej prístup k informáciám a ich vlastníctvo je obmedzené len na tie osoby, ktoré z dôvodu plnenia svojich úloh alebo povinností musia byť s takýmito informáciami oboznámené alebo ich spracúvajú.)

2.  Bezpečnostné opatrenia pre správu zraniteľností a kybernetických hrozieb:
a) implementácia nástroja určeného na detegovanie existujúcich zraniteľností programových prostriedkov a ich častí,
b) implementácia nástroja určeného na detegovanie existujúcich zraniteľností technických prostriedkov a ich častí,
c) využívanie verejných a výrobcom poskytovaných zoznamov, ktoré opisujú zraniteľnosti programových a technických prostriedkov,
d) Poskytovateľ je povinný vykonávať pravidelné bezpečnostné kontroly zamerané na detekciu existujúcich zraniteľností v sieťových aktívach. Tieto kontroly sa budú vykonávať minimálne raz za 6 mesiacov pre všetky určené sieťové komponenty. Určené kritické aktíva budú definované na základe ich dôležitosti pre prevádzku a bezpečnosť systému. V prípade identifikácie zraniteľností je Poskytovateľ povinný bezodkladne prijať primerané opatrenia na ich odstránenie alebo zmiernenie rizík,
e) v prípade identifikácie zraniteľností s CVSS 3.0 vyšším ako hodnota 7.0, Poskytovateľ poskytne PKZS zoznam týchto  identifikovaných zraniteľností aj s určením dotknutých aktív,
f) Poskytovateľ zabezpečí identifikáciu potrieb softvérových záplat a aktualizácií, ako aj zabezpečuje ich implementáciu na základe posúdenia rizík a analýzy vplyvov ,
g) Ak Poskytovateľ identifikuje zraniteľnosť, ktorá môže mať dopad na prevádzku alebo bezpečnosť systémov PKZS, je povinný postupovať podľa § 24 zákona č. 69/2018 Z. z. a bezodkladne túto skutočnosť oznámiť PKZS s informáciou o charaktere zraniteľnosti, dotknutých aktívach a navrhovaných opatreniach na jej odstránenie alebo zmiernenie rizík.
h) Poskytovateľ je povinný bezodkladne informovať PKZS o ukončení výrobnej podpory (End of Support), ukončení životného cyklu (End of Life) alebo ukončení vydávania bezpečnostných aktualizácií ktoréhokoľvek komponentu dodaného alebo spravovaného v rámci predmetu plnenia.
i) Poskytovateľ je povinný implementovať bezpečnostné záplaty na základe ním vykonaného hodnotenia rizík a kritickosti zraniteľností. Kritické zraniteľnosti musia byť minimalizované zavedením kompenzačných opatrení bez zbytočného odkladu, najneskôr do 48 hodín od ich zistenia. K ich trvalému odstráneniu (implementácii záplat) dôjde v lehote určenej PKZS, prípadne počas najbližšej plánovanej technologickej odstávky, alebo na základe spoločného posúdenia rizík.
j) zabezpečiť pravidelnú údržbu a aktualizácie technických zariadení a softvérov,
k) vzor formuláru na nahlasovanie zraniteľností a kybernetických hrozieb Poskytovateľovi poskytne PKZS do 14 pracovných dní od účinnosti tejto zmluvy. 

3. Bezpečnostné opatrenia pre správu aktív a riadenie kybernetických hrozieb a rizík formou opatrení:
a) Poskytovateľ je povinný zabezpečiť, že jeho zamestnanci pri zmene alebo pri ukončení pracovného pomeru, zmluvy alebo obdobného zmluvného vzťahu preukázateľným spôsobom mu vracajú  všetky aktíva PKZS, ktoré mali zverené.
odovzdanie evidencie aktív a komponentov vo formáte dohodnutom s PKZS, aktualizácia evidencie aspoň raz do roka a poskytnutie aktuálnej evidencie na vyzvanie PKZS, 
b) poskytnutie súčinnosti pri technickom vykonávaní kompletnej inventarizácie všetkých aktív v čase trvania Zmluvy aspoň raz ročne na vyzvanie PKZS,
c) Poskytovateľ musí v prípade rozhodnutia PKZS a pretrvávajúceho identifikovaného rizika, ktoré nie je možné mitigovať inou formou, prispôsobiť opatrenia na základe spätnej väzby od PKZS a výsledkov hodnotení rizík  v súlade s postupmi pre zmenové požiadavky definovanými hlavnou zmenou.
d) Poskytovateľ je povinný poskytnúť súčinnosť PKZS pri revidovaní a aktualizovaní opatrení na riadenie rizík a ochranu aktív v súlade so zmenami v prostredí a novými hrozbami minimálne raz ročne.
e) Poskytovateľ je povinný zabezpečiť, aby všetci subdodávatelia podieľajúci sa na plnení zmluvy dodržiavali minimálne rovnakú úroveň bezpečnostných opatrení ako Poskytovateľ. Poskytovateľ zodpovedá za plnenie bezpečnostných povinností svojich subdodávateľov v plnom rozsahu.
f) Poskytovateľ je povinný bezodkladne informovať PKZS o každej zmene subdodávateľa, ktorý má alebo môže mať prístup k aktívam, systémom alebo údajom PKZS.
g) Poskytovateľ je povinný zabezpečiť, aby všetky dodávané komponenty, zariadenia, softvér a služby nepredstavovali neprimerané riziko pre informačnú a kybernetickú bezpečnosť PKZS. Poskytovateľ nesmie bez predchádzajúceho písomného súhlasu PKZS navrhnúť ani použiť komponenty alebo riešenia od výrobcov alebo dodávateľov, pri ktorých boli identifikované neakceptovateľné riziká dodávateľského reťazca, bezpečnostné riziká vyplývajúce z analýz rizík PKZS, odporúčaní príslušných orgánov verejnej moci, medzinárodných bezpečnostných autorít alebo z verejne známych závažných bezpečnostných zraniteľností. Na požiadanie PKZS je Poskytovateľ povinný preukázať bezpečnostnú primeranosť navrhovaných komponentov a poskytnúť všetku potrebnú súčinnosť pri ich bezpečnostnom posúdení.
h) Ak Poskytovateľ navrhne alebo použije komponent, pri ktorom boli identifikované bezpečnostné riziká alebo ktorý pochádza od výrobcu s identifikovaným rizikom dodávateľského reťazca, je povinný túto skutočnosť pred jeho použitím písomne oznámiť PKZS, zdôvodniť jeho použitie, predložiť analýzu rizík a návrh technických a organizačných opatrení na elimináciu alebo zníženie identifikovaných rizík. Použitie takéhoto komponentu je možné len po predchádzajúcom písomnom schválení PKZS.
i) Poskytovateľ je povinný pred použitím oznámiť PKZS, ak je navrhovaný komponent OEM výrobkom alebo obsahuje OEM komponenty iného výrobcu, vrátane identifikácie pôvodného výrobcu.
j) Poskytovateľ nesmie bez predchádzajúceho písomného súhlasu PKZS nasadiť komponent, ktorý je v stave End of Support alebo End of Life.
k) Na požiadanie PKZS je Poskytovateľ povinný poskytnúť zoznam použitých softvérových komponentov vrátane ich verzií a závislostí (Software Bill of Materials), ak to charakter dodávaného riešenia umožňuje.


4.  Bezpečnostné opatrenia pre riadenie udalostí a kybernetických bezpečnostných incidentov formou opatrení:
a) oboznámenie sa s postupmi PKZS pri riešení KBI a spracovanie interných postupov riešenia KBI, ktoré zahŕňajú minimálne postupy hlásenia KBI voči PKZS,
b) zabezpečiť plánovanie a testovanie riešenia kybernetických bezpečnostných incidentov aspoň raz za kalendárny rok spoločne s PKZS a mať zadefinované, prijaté a oznámené procesy, úlohy a zodpovednosti v oblasti riešenia kybernetických bezpečnostných incidentov pri prevádzke dotknutých systémov,
c) zabezpečovať posúdenie udalostí kybernetickej bezpečnosti a určenie ich priorít v prípade výskytu, 
d) je povinný mať definovaný systém reakcie na kybernetické bezpečnostné incidenty a poznatky získané z riešených kybernetických bezpečnostných incidentov sú preukázateľne zohľadnené v procese riadenia kybernetickej bezpečnosti,  
e) je povinný mať zavedené postupy na identifikáciu, zhromažďovanie, získavanie a uchovávanie digitálnych stôp súvisiacich s kybernetickými bezpečnostnými incidentmi, 
f) v prípade kybernetického bezpečnostného incidentu sú dodržiavané všetky stanovené bezpečnostné opatrenia a postupy, 
g) Poskytovateľ je povinný pravidelne, aspoň raz ročne testovať pravidlá pre izoláciu kritických komponentov sietí, informačných systémov a operačných technológií počas kybernetického bezpečnostného incidentu; o vykonaní testovania sa vyhotoví záznam, ktorý sa uchováva najmenej na obdobie od ukončenia posledného auditu do ukončenia nasledujúceho auditu, t.j. minimálne na dobu 2 rokov. Kópiu záznamu poskytne Poskytovateľ na vyžiadanie PKZS.
h) Poskytovateľ je povinný zabezpečiť riadenie a evidenciu odvrátených udalostí v súlade s požiadavkami vyhlášky č. 226/2025 Z. z. a zákona č. 69/2018 Z. z. Poskytovateľ bezodkladne analyzuje každú odvrátenú udalosť s cieľom identifikovať jej príčinu, rozsah a dopad na bezpečnosť prevádzky informačných systémov PKZS spadajúcich pod hlavnú zmluvu. O každej odvrátenej udalosti, ktorá by mohla viesť k vzniku kybernetického bezpečnostného incidentu alebo k narušeniu dostupnosti, integrity, dôvernosti alebo autenticity informačných aktív, je Poskytovateľ povinný bezodkladne informovať PKZS, a to najneskôr do 24 hodín od jej zistenia na email MIKB@ndsas.sk a obakr@ndsas.sk. 
i) Poskytovateľ zabezpečí do 30 pracovaných dní od inštalácie bezpečnostných nástrojov pridelenie prístupov k výstupom z bezpečnostných nástrojov pre vopred určených zástupcov PKZS z úseku bezpečnosti ako aj vstupné preškolenie všetkých určených zamestnancov PKZS, ktorým budú sprístupnené výstupy z bezpečnostných nástrojov. 
j) riešenie zistených KBI a zníženie následkov zistených KBI podľa postupov PKZS a prípadných doplňujúcich pokynov PKZS,
k) vyhodnocovanie spôsobov riešenia KBI po ich vyriešení a prijatie opatrení alebo zavedenie nových postupov s cieľom minimalizovať výskyt obdobných KBI v súčinnosti s PKZS,
l) hlásenie incidentov a následná komunikácia prebieha medzi kontaktnými osobami zmluvných strán uvedenými v Zmluve o zabezpečení plnenia bezpečnostných opatrení a notifikačných povinností a postupom a cez kontakty pre riešenie bezpečnostných incidentov uvedených v „Poriadku o riadení bezpečnostných a kybernetických incidentov Národnej diaľničnej spoločnosti, a.s.“. ,
m) v prípade KBI Poskytovateľ je povinný využívať aj formu hlásenia bezpečnostné incidentu, ktorá sa bude riadiť platnou bezpečnostnou politikou PKZS – „Poriadok o riadení bezpečnostných a kybernetických incidentov Národnej diaľničnej spoločnosti, a.s.“.
n) Poskytovateľ je povinný zabezpečiť súčinnosť pri riešené bezpečnostných incidentov. Na základe požiadavky Objednávateľa je Poskytovateľ povinný nastúpiť k odstraňovaniu incidentu najneskôr do 3 hodín v prípade incidentu súvisiaceho s CRS, najneskôr do 12 hodín v prípade incidentu súvisiaceho s ISDaRC ( nevzťahuje sa na technologické vybavenie ktoré je umiestnene mimo tunelových rúr- virtuálny tunel, ten spadá pod CRS) od doručenia výzvy alebo oznámenia incidentu prostredníctvom dohodnutého komunikačného kanála. Nesplnenie tejto lehoty sa považuje PKZS za porušenie podmienok Rámcovej dohody a môže byť predmetom uplatnenia zmluvných sankcií podľa osobitných ustanovení tejto zmluvy a hlavnej zmluvy. Povinnosť nastúpiť zahŕňa:
a) zabezpečenie prítomnosti kvalifikovanej osoby schopnej začať s riešením incidentu (na mieste alebo vzdialene),
b) potvrdenie prijatia výzvy a začiatku činnosti,
c) a priebežnú komunikáciu o stave riešenia incidentu s určeným zástupcom PKZS.
o) Povinnosť nastúpiť do 3 hodín sa vzťahuje na kritické incidenty, ktoré majú alebo môžu mať vplyv na dostupnosť, integritu alebo bezpečnosť prevádzkovaných systémov CRS. Kritickosť incidentu určuje PKZS.
p) V prípade vyskytnutia prevádzkového a bezpečnostného incidentu je servisná organizácia povinná ich odstraňovať súbežne. 

5. Bezpečnostné opatrenia pre riadenie kontinuity činností, zálohovanie, obnovu systémov po havárii a krízové riadenie
a) Poskytovateľ je povinný aspoň raz ročne testovať záložné kópie dát, softvéru a konfigurácie sietí, informačných systémov a operačných technológií, o vykonaní testovania sa vyhotovuje záznam, ktorý sa uchováva najmenej  na obdobie od ukončenia posledného auditu do ukončenia nasledujúceho auditu t.j. minimálne na dobu 2 rokov. Kópiu záznamu poskytne Poskytovateľ na vyžiadanie PKZS.
b) Zálohy týkajúce sa operačných technológií sú oddelené v samostatnom zálohovacom systéme a minimálne raz ročne Poskytovateľ vykonáva kontrolu funkčnosti záloh aspoň dvoch rôznych systémov; o kontrole funkčnosti záloh sa vyhotovuje záznam, ktorý sa uchováva najmenej na obdobie od ukončenia posledného auditu do ukončenia nasledujúceho auditu, t.j. minimálne na dobu 2 rokov. Kópiu záznamu poskytne Poskytovateľ na vyžiadanie PKZS.
c) Poskytovateľ je povinný počas celej doby trvania zmluvného vzťahu zabezpečiť, aby mal PKZS nepretržite k dispozícii aktuálne administrátorské a servisné prístupové údaje ku všetkým informačným systémom, aplikáciám, databázam, operačným systémom, sieťovým prvkom, bezpečnostným nástrojom, technologickým zariadeniam, riadiacim systémom, virtuálnym prostrediam, cloudovým službám a ostatným komponentom dodaným alebo spravovaným Poskytovateľom. Každú zmenu prihlasovacích údajov, autentifikačných alebo autorizačných mechanizmov, licenčných kľúčov, certifikátov, šifrovacích kľúčov, overovacích kľúčov, prístupových master kódov alebo iných údajov potrebných na výkon správy je Poskytovateľ povinný bezodkladne, najneskôr do troch (3) pracovných dní od vykonania zmeny, bezpečným spôsobom odovzdať PKZS a zabezpečiť ich aktualizáciu v evidencii prístupových údajov. V prípade zmeny prístupov vykonajú zmluvné strany spoločné overenie funkčnosti.
d) Po skončení trvania hlavnej zmluvy je Poskytovateľ povinný najneskôr do troch (3) pracovných dní protokolárne odovzdať PKZS všetky aktuálne prihlasovacie údaje (administrátorské aj servisné účty), prístupové licenčné kľúče, certifikáty, šifrovacie a overovacie kľúče, prístupové master kódy, pridelené prístupové karty, zariadenia s RFID čipom, kľúče od technických priestorov a všetky ďalšie prístupové prostriedky potrebné na zabezpečenie plnohodnotnej správy, prevádzky a kontinuity poskytovaných služieb.
e) Poskytovateľ nie je oprávnený vytvárať, meniť ani odstraňovať administrátorské, servisné alebo iné privilegované účty bez vedomia PKZS. Všetky privilegované účty vytvorené alebo používané Poskytovateľom musia byť evidované, jednoznačne identifikované, zdokumentované a na požiadanie PKZS bezodkladne sprístupnené vrátane informácie o ich účele, rozsahu oprávnení a aktuálnych autentifikačných údajoch.
f) Poskytovateľ je povinný počas celej doby trvania zmluvného vzťahu viesť a priebežne aktualizovať prevádzkovú, konfiguračnú a servisnú dokumentáciu v rozsahu potrebnom na zabezpečenie kontinuity poskytovaných služieb. Po skončení zmluvného vzťahu, pri zmene servisného partnera alebo na základe požiadavky PKZS je Poskytovateľ povinný poskytnúť všetku potrebnú súčinnosť pri odovzdaní prevádzky, vrátane odovzdania aktuálnej dokumentácie, konfigurácií, prevádzkových postupov, zoznamu vykonaných zmien, prístupových údajov, záloh konfigurácií a ďalších podkladov nevyhnutných na plynulé prevzatie správy systému inou servisnou organizáciou alebo samotným PKZS.
g) Ak Poskytovateľ počas plnenia zmluvy vykonáva zásahy do konfigurácie, architektúry alebo prevádzkového modelu systému, je povinný priebežne aktualizovať dokumentáciu potrebnú na zabezpečenie odovzdania prevádzky (Exit dokumentáciu) a na požiadanie ju sprístupniť PKZS.


6. Bezpečnostné opatrenia pre bezpečnosť pri nadobúdaní, vývoji a údržbe siete, informačných systémov, aplikácií a konfigurácií
a) sú odinštalované alebo zakázané služby neslúžiace na vykonávanie činností pre PKZS na podporných aktívach[footnoteRef:1] [1:  Podporné aktíva  = všetky technické, softvérové, komunikačné a personálne prostriedky, ktoré podporujú prevádzku hlavného systému alebo služby.
Sem patria: servery, úložiská, záložné zdroje, siete, komunikačné linky, virtualizačné platformy, databázové servery, nástroje na monitorovanie a správu, a aj personálne alebo organizačné zdroje (napr. servisný personál, podpora subdodávateľov).] 

b) komponenty operačných technológií sú konfigurované podľa odporúčaných bezpečnostných nastavení uvedených dodávateľom komponentu operačných technológií,
c) komponenty operačných technológií poskytujú rozhranie na prístup k aktuálne nasadeným bezpečnostným konfiguračným nastaveniam,
d) aspoň raz ročne Poskytovateľ vykonávaná kontrolu a aktualizáciu konfigurácie komponentov sietí, informačných systémov a operačných technológií podľa vývoja hrozieb; o kontrole sa vyhotovuje záznam, ktorý sa uchováva najmenej na obdobie od ukončenia posledného auditu do ukončenia nasledujúceho auditu, t.j. minimálne na dobu 2 rokov. Kópiu záznamu poskytne Poskytovateľ na vyžiadanie PKZS.
e) riadiaci systém umožňuje zabráneniu ďalšieho prístupu spustením uzamknutia relácie po konfigurovateľnom čase nečinnosti alebo manuálnym uzamknutím; blokovanie relácie zostáva v platnosti, ak používateľ, ktorý reláciu vlastní, alebo iný oprávnený používateľ neobnoví prístup pomocou schválených identifikačných a autentifikačných postupov. Toto opatrenie je relevantné pre komponenty zaradené do vrstiev pre operačné technológie 3 a vyššie[footnoteRef:2]. [2:  Vrstvami pre operačné technológie je nasledovné rozděleni prostredia, ktoré majú vplyv na prevádzkované operačné technológie:  
vrstva 5 – celkové prostredie organizácie
vrstva 4 – prostredie pre centrálnu správu operačných technológií,  
vrstva 3 – prostredie pre prevádzku a riadenie výrobného procesu, najmä zálohovací server (historian), riadiace servery, 
vrstva 2 – prostredie pre riadenie a automatizáciu procesov, najmä rozhranie človek-stroj (HMI), dispečerské riadenie a zber dát (SCADA), 
vrstva 1 – prostredie priameho riadenia, najmä programovateľné logické automaty (PLC), 
vrstva 0 – fyzické prostredie, najmä senzory, akčné členy.] 

f) v rámci životného cyklu vývoja operačných technológií sú návrhy a zmeny vykonané vo vyhradenom vývojovom prostredí Poskytovateľa,
g) Poskytobvateľ je povinný vykonať hardening všetkých dodávaných komponentov podľa odporúčaní výrobcu, všeobecne uznávaných bezpečnostných štandardov a bezpečnostných požiadaviek PKZS.
h) Žiadny komponent nesmie byť odovzdaný do prevádzky s výrobnými prihlasovacími údajmi, predvolenými heslami alebo predvolenými kryptografickými kľúčmi.
i) Technické riešenie systému CRS ako aj jeho príslušné komponenty musia obsahovať:
a. funkciu „mirroring“ (zrkadlenie portov LAN komunikačných komponentov) pre    nasadenie zariadení pre potreby NDS (viď NDS box),
b.  „konektivitu“ pre zabezpečenú komunikáciu (IPsec, OpenVPN, ...)

7. Bezpečnostné opatrenia pre bezpečnosť a spôsobilosti ľudských zdrojov  / správu identít a prístupov
a) Pri výkone práce na diaľku je Poskytovateľ povinný využívať viacfaktorové overovanie pre vzdialený prístup; vzdialený prístup  Poskytovateľa a jeho subdodávateľov v zmysle hlavnej zmluvy do dotknutých informačných systémov musí byť schválený PKZS v zmysle vopred definovaných postupov definovaných v bode 14 tejto prílohy. Ak počas záručnej doby dôjde k zmene bezpečnostných opatrení alebo postupov upravujúcich vzdialený prístup, Objednávateľ o tejto zmene Poskytovateľa písomne informuje. Poskytovateľ je odo dňa oznámenia zmeny povinný pri ďalšom využívaní vzdialeného prístupu postupovať v súlade s takto oznámenými aktuálnymi bezpečnostnými opatreniami a postupmi. 
b) v prípade mimoriadnej situácie, napr. pri zásahu pri bezpečnostnom incidente, alebo pri prevádzkovom incidente, môže byť vzdialený prístup schválený dodatočne najneskôr nasledujúci pracovný deň,
c) prideľovať a odoberať prístupy iba na základe požiadavky gestora prevádzkovanej základnej služby, alebo ním určenej oprávnenej osoby,
d) v prípade potreby poskytnutie súčinnosti pri aktualizácií Evidencie prístupov, ktorú vedie PKZS, na základe podkladov od Poskytovateľa,
e) pri prideľovaní prístupov zástupcom Poskytovateľa dodržiavať princíp najnižšieho oprávnenia, a to aby používatelia mali prístup len k tým systémom a dátam, ktoré sú nevyhnutné pre plnenie ich pracovných úloh  a dodržiavať a vymedzenie príslušných zodpovedností používateľov a rolí.
f) zabezpečiť logovanie aktivít, a to všetkých prístupov a aktivít používateľov v systéme, 
g) Poskytovateľ je povinný zabezpečiť, aby do systému alebo siete mali prístup len technické prostriedky (zariadenia) a používatelia, ktorých oprávnenosť bola pred prístupom jednoznačne identifikovaná a overená. Oprávnenosť zariadenia a používateľa musí byť preukázateľne zdokumentovaná a riadená podľa zásady minimálnych oprávnení. Toto opatrenie je relevantné pre komponenty zaradené do vrstiev pre operačné technológie 3 a vyššie. Poskytovateľ je povinný zabezpečiť, aby administrátorské a používateľské účty boli jednoznačne priradené konkrétnej fyzickej osobe. Používanie zdieľaných účtov je prípustné len v odôvodnených prípadoch schválených PKZS.
h) v prípade prístupu na inžinierske prostredia v rámci prostredia operačných technológií je zaistený prístup a overenie technológiou pre záznam a archiváciu úkonov Poskytovateľa;
i) Zoznam pracovných rolí Poskytovateľa a zoznam jeho zamestnancov a zamestnancov subdodávateľov, ktorí sa budú podieľať na plnení hlavnej zmluvy a tejto Zmluvy KB a/alebo budú mať prístup k informáciám a údajom PKZS, je uvedený v prílohe č. 1 tejto Zmluvy KB a v hlavnej zmluve. Poskytovateľ je povinný bezodkladne písomne oznámiť PKZS každú zmenu v personálnom obsadení. Na platnosť takejto zmeny sa nevyžaduje uzatvorenie dodatku k tejto Zmluve KB. 
j) Poskytovateľ je povinný zaviazať povinnosťou mlčanlivosti podľa ZoKB osoby, ktoré sa budú podieľať na plnení Zmluvy KB ako aj hlavnej zmluvy.
k) Zoznam pracovných rolí Poskytovateľa a zoznam jeho zamestnancov a zamestnancov subdodávateľov, ktorí sa budú podieľať na plnení hlavnej zmluvy a tejto Zmluvy KB a/alebo budú mať prístup k informáciám a údajom PKZS, je uvedený v prílohe č. 1 tejto Zmluvy KB a v hlavnej zmluve. Poskytovateľ je povinný bezodkladne písomne oznámiť PKZS každú zmenu v personálnom obsadení. Na platnosť takejto zmeny sa nevyžaduje uzatvorenie dodatku k tejto Zmluve KB. 
l) Poskytovateľ je povinný zaviazať povinnosťou mlčanlivosti podľa ZoKB osoby, ktoré sa budú podieľať na plnení Zmluvy KB ako aj hlavnej zmluvy.
m) Odovzdané prístupy nesmú byť zo strany PKZS použité, kopírované ani sprístupnené tretím osobám, s výnimkou prípadov nevyhnutných na zabezpečenie kontinuity prevádzky, riešenia kybernetického bezpečnostného incidentu, mimoriadnej alebo krízovej situácie, alebo za účelom odovzdania systémov budúcej servisnej organizácií.
n) O každom použití alebo sprístupnení odovzdaných prístupov sa vyhotoví záznam obsahujúci minimálne dátum, čas, dôvod použitia a identifikáciu osoby, ktorá prístup použila. Manažér informačnej a kybernetickej bezpečnosti PKZS musí byť o použití prístupov informovaný bezodkladne, najneskôr do 24 hodín od ich použitia; v prípade použitia počas dní pracovného pokoja alebo mimo pracovného času prostredníctvom elektronickej komunikácie bezodkladne po ich použití.
o) PKZS je povinný zabezpečiť uloženie odovzdaných prístupových údajov v neporušenom stave. Odovzdané obálky alebo iné bezpečné úložiská nesmú byť otvorené, použité ani kopírované.
p) Podozrenie na zneužitie prístupových práv sa považuje za bezpečnostnú udalosť, a v prípade potvrdenia za kybernetický bezpečnostný incident. Každé takéto podozrenie musí byť podložené relevantnými dôkazmi, najmä záznamami z logov, auditných stôp alebo inými preukázateľnými technickými skutočnosťami. PKZS je zároveň povinná na odôvodnenú výzvu Poskytovateľa, v súvislosti s uplatnenou reklamáciou, posudzovaním záručnej vady alebo podozrením na bezpečnostnú udalosť zo strany PKZS, umožniť overenie neporušenosti obálky obsahujúcej prístupové heslá a zdrojové kódy.
q) Všetky vzdialené prístupy do prostredia operačných technológií musia byť realizované prostredníctvom schválených prístupových bodov PKZS, využívať viacfaktorové overovanie, byť auditovateľné a zaznamenávané vrátane záznamu vykonaných činností. Priamy prístup z verejného internetu do prostredia OT nie je prípustný.
r) Ak PKZS poskytne riešenie Privileged Access Management, Poskytovateľ je povinný využívať toto riešenie pri výkone privilegovaných činností.
s) Poskytovateľ je povinný zabezpečiť, aby po ukončení realizácie diela, jednotlivých etáp alebo po skončení zmluvného vzťahu neexistovali žiadne nezdokumentované, neschválené alebo neodovzdané vzdialené prístupy do prostredia informačných systémov, sietí alebo operačných technológií PKZS. Táto povinnosť sa vzťahuje aj na všetkých subdodávateľov Poskytovateľa. Poskytovateľ je povinný pri prevádzke ako aj pri ukončení plnenia predmetu zmluvy preukázateľne zdokumentovať všetky existujúce vzdialené prístupy, servisné účty, komunikačné kanály, VPN prepojenia, vzdialené prístupové nástroje a ostatné mechanizmy vzdialenej správy a predložiť ich PKZS na schválenie. Všetky neschválené alebo už nevyužívané vzdialené prístupy musia byť pred odovzdaním diela zrušené alebo deaktivované.


8. Bezpečnostné opatrenia pre bezpečnosť pri prevádzke sietí a informačných systémov:
a) prevádzkové postupy pre zariadenia na spracovanie informácií, siete a informačné systémy sú zdokumentované a sprístupnené zamestnancom PKZS podľa ich potreby a sú vždy aktuálne,
b) Poskytovateľ pri plnení predmetu hlavnej Zmluvy zabraňuje strate, poškodeniu, krádeži alebo kompromitácii aktív alebo prerušeniu prevádzky v súvislosti s narušením kabeláže elektrického napájania alebo dátových liniek, ktoré majú vplyv na prevádzku kritických základných služieb, 
c) Poskytovateľ je povinný zabezpečiť, aby bola počas celej doby prevádzky systému dostupná kapacita podporných aktív v rozsahu potrebnom na zaistenie funkčnosti, výkonnosti a bezpečnosti poskytovanej služby,
d) zmeny procesov a systémov podliehajú schválenému procesu riadenia zmien aj z pohľadu riadenia bezpečnosti. 
e) Každá zmena s potenciálnym dopadom na bezpečnosť alebo bezpečnostné opatrenia musí byť vopred posúdená a schválená Manažérom informačnej a kybernetickej bezpečnosti PKZS.
f) Manažér informačnej a kybernetickej bezpečnosti PKZS musí byť zapojený do procesu riadenia zmien od jeho inicializačnej fázy až po schválenie realizácie zmeny.
g) Pred realizáciou každej zmeny s dopadom na architektúru, bezpečnostné opatrenia, konfiguráciu, integráciu alebo prevádzku systémov je Poskytovateľ povinný vykonať posúdenie bezpečnostných rizík a dopadov na prevádzku. Výsledok posúdenia poskytne PKZS na schválenie.
h) Poskytovateľ nesmie bez predchádzajúceho písomného súhlasu PKZS aktivovať alebo využívať cloudové služby výrobcu, P2P služby ani iné služby umožňujúce sprostredkovaný vzdialený prístup cez infraštruktúru výrobcu. 
i) Poskytovateľ je povinný zabezpečiť, aby dodané komponenty nevytvárali neautorizovanú komunikáciu smerom na infraštruktúru výrobcu alebo iných tretích strán, pokiaľ takúto komunikáciu PKZS výslovne neschválil.
j) Servis a údržbu komponentov systému CRS je možné vykonávať:
a. vzdialene zo SSÚD prostredníctvom servisného servera umiestneného v DMZ,,
vzdialene prostredníctvom zabezpečeného pripojenia cez „NGFW1 OT“ do servisného servera plniaceho funkciu „Jump servera Priame lokálne pripájanie ku komponentom systému CRS a ISD alebo pripájanie prostredníctvom nezabezpečených prvkov IKT je zakázané. Priame lokálne pripojenie ku komponentu je možné vykonať len vo výnimočnom a odôvodnenom prípade, ak servisný alebo diagnostický zásah nie je možné vykonať spôsobom podľa písm. j), a to po predchádzajúcom súhlase PKZS a pri dodržaní ním stanovených bezpečnostných podmienok a postupov.
9. Bezpečnostné opatrenia pre ochranu proti škodlivému kódu a nežiaducemu obsahu:
a) Poskytovateľ je povinný zabezpečiť, aby signatúry antivírusového a antimalvérového softvéru boli vždy aktuálne,
b) Poskytovateľ je povinný zabezpečiť, aby prístup k externým internetovým zdrojom bol riadený a kontrolovaný s cieľom minimalizovať vystavenie systémov a používateľov škodlivému alebo neautorizovanému obsahu.
c) Riadenie prístupu sa zabezpečí najmä prostredníctvom:
a. filtrovania a kontroly sieťovej prevádzky na úrovni firewallu alebo proxy,
b. obmedzenia prístupu na schválené internetové zdroje,
c. monitorovania komunikácie za účelom detekcie škodlivého obsahu.

10. Bezpečnostné opatrenia pre systémovú bezpečnosť, sieťovú bezpečnosť a komunikačnú bezpečnosť :
a) Zaviesť a dodržiavať segmentáciu sietí, pričom informačné systémy so službami priamo prístupnými z externých sietí sa musia nachádzať v samostatných sieťových segmentoch a v rovnakom segmente sú len informačné systémy s podobným účelom,
b) prepojenia medzi segmentami a externými sieťami, ktoré sú chránené firewallom a všetky spojenia sú povoľované na princípe zásady najnižších privilégií,
c) je používané šifrovanie na zabezpečenie vybraných údajov pri prenose medzi a v rámci rôznych úrovní systémov OT. Identifikácia vybraných údajov prebieha pomocou klasifikácie informácií, ktorá bude Poskytovateľovi poskytnutá PKZS. Toto opatrenie je relevantné pre komponenty zaradené do vrstiev pre operačné technológie 3 a vyššie,
d) smerovanie a filtrácia sieťovej prevádzky do a z externých sietí musí ísť cez sieťový firewall, 
e) je zavedená logická ako aj fyzická segmentácia medzi operačnými technológiami, sieťami a informačnými systémami a je povinný ju dodržiavať,
f) musí byť zabezpečená segmentácia hlavnej siete riadiaceho systému od ostatných sietí operačných technológií. Toto opatrenie je relevantné pre komponenty zaradené do vrstiev pre operačné technológie 3 a vyššie.
g) sieťový firewall pre operačné technológie je nezávislý od ostatných mechanizmov na smerovanie a filtráciu sieťovej prevádzky,
h) v sieťach určených pre operačné technológie je blokované odosielanie a prijímanie správ medzi používateľmi,
i) všetky komponenty musia využívať jednotný a dôveryhodný zdroj času (NTP) určený PKZS tak, aby bola zabezpečená časová synchronizácia logov a bezpečnostných udalostí.

11.  Bezpečnostné opatrenia pre monitorovanie, zaznamenávanie a hlásenie udalostí . 
1. Poskytovateľ je povinný zabezpečiť implementáciu a prevádzku nástrojov a opatrení na monitorovanie bezpečnosti siete informačných systémov v správe Poskytovateľa, a to v rozsahu pokrývajúcom najmä:
a) monitorovanie prieniku škodlivého kódu do prostredia sietí IS,
b) identifikáciu neoprávnených sieťových spojení na rozhraní s vonkajšou sieťou,
c) udržiavanie aktuálnej evidencie vstupno-výstupných bodov na rozhraní sietí,
d) poskytovanie pravidelných reportov o zistených udalostiach, škodlivých kódoch, neoprávnených spojeniach a navrhovaných nápravných opatreniach.
e) Monitorovanie a evidencia podľa odseku 1 sa musia vykonávať automatizovaným nástrojom určeným pre prostredie OT/IS sietí, ktorý umožňuje:
a. pasívnu analýzu sieťovej prevádzky,
b. detekciu škodlivého kódu, anomálií a neautorizovaných spojení,
c. generovanie reportov a export relevantných bezpečnostných udalostí do centrálneho systému pre správu bezpečnostných incidentov (napr. SIEM/SOC). Na základe požiadavky PKZS je Zhotoviteľ povinný v súčinnosti s PKZS vykonať integráciu monitorovacieho systému do existujúceho, prípade budúceho SIEM/SOC riešenia PKZS, vrátane nastavenia potrebných rozhraní, formátov prenosu údajov a overenia funkčnosti prenosu udalostí. Do času vykonania takejto integrácie, prípadne ak PKZS integráciu do svojho SIEM/SOC riešenia nepožaduje, je Zhotoviteľ povinný zabezpečiť zber, uchovávanie, vyhodnocovanie a monitorovanie relevantných bezpečnostných udalostí minimálne prostredníctvom vlastného SIEM alebo obdobného bezpečnostného monitorovacieho riešenia.
f) Opatrenia uvedené v bode 1 písm. a) až e) je možné realizovať výlučne v prípade, ak ich realizáciu umožňuje použitá technológia. Ak realizácia niektorého z týchto opatrení nie je technicky možná, je Zhotoviteľ povinný o tejto skutočnosti bezodkladne písomne informovať Objednávateľa, a to vrátane oznámenia o neaplikovaní príslušného bezpečnostného opatrenia.
g) Poskytovateľ je povinný zabezpečiť, aby všetky zistenia z monitorovania boli:
a. evidované, vyhodnocované a archivované po dobu minimálne 12 mesiacov,
b. v prípade incidentov bezodkladne eskalované podľa definovaného postupu reakcie na kybernetické incidenty,
c. riešené v spolupráci s PKZS a s príslušnými bezpečnostnými autoritami, ak to povaha incidentu vyžaduje.
h) Do času integrácie bezpečnostných nástrojov do SIEM/SOC riešenia PKZS je Poskytovateľ povinný zabezpečiť priebežnú analýzu a vyhodnocovanie výstupov z monitorovacích a bezpečnostných nástrojov v nevyhnutnom rozsahu potrebnom na identifikáciu bezpečnostných udalostí, anomálií, indikátorov kompromitácie a iných podozrivých záznamov. Poskytovateľ je povinný vykonať ich prvotné posúdenie, relevantné zistenia bezodkladne oznámiť PKZS a v rozsahu svojich kompetencií vykonať alebo navrhnúť primerané opatrenia na ich preverenie, obmedzenie alebo odstránenie. V prípade podozrenia na kybernetický bezpečnostný incident je Poskytovateľ povinný postupovať podľa dohodnutého postupu riadenia a eskalácie kybernetických bezpečnostných incidentov a poskytnúť PKZS potrebnú súčinnosť pri jeho riešení.
i) Poskytovateľ je povinný zabezpečiť, že žiadna zmena v konfigurácii sieťových rozhraní alebo bezpečnostných politík nebude vykonaná bez predchádzajúceho schválenia PKZS.
j) Poskytovateľ vytvorí technické podmienky pre nasadenie Security NDS boxu. Poskytovateľ je povinný na základe požiadavky Objednávateľa pripraviť voľné sieťové porty (min. 2 ) a následne poskytnúť potrebnú súčinnosť na technické zabezpečenie a nastavenie zrkadlenia (mirroringu) kompletnej sieťovej komunikácie na určený dostupný port, a to spôsobom, ktorý umožní jej ďalšiu analýzu alebo monitoring zo strany PKZS alebo ním tretej strany.
k) V prípade, že má Poskytovateľ zriadenú konektivitu, je Objednávateľ oprávnený túto konektivitu využívať na účely prevádzky NDS boxu.
l) V prípade, ak v čase dokončenia stavby a jej uvedenia do prevádzky nebude mať PKZS zavedené a prevádzkované riešenie typu SIEM a/alebo SOC, je Zhotoviteľ povinný zabezpečiť vytvorenie a sprístupnenie prístupov Objednávateľovi do centrálnej konzoly (alebo iného primeraného rozhrania), prostredníctvom ktorej budú oprávneným osobám Objednávateľa sprístupnené všetky relevantné bezpečnostné dáta generované používanými bezpečnostnými nástrojmi, a to minimálne v rozsahu potrebnom na monitorovanie, vyhodnocovanie bezpečnostných udalostí a incidentov. Takéto prístupy musia byť zriadené v rozsahu „read-only“, ak sa zmluvné strany nedohodnú inak, a musia byť dostupné po celú dobu prevádzky stavby a to najneskôr do 30 dní od nasadenia bezpečnostných nástrojov.
m) Poskytovateľ je povinný zabezpečiť potrebnú technickú súčinnosť pri integrácii bezpečnostných nástrojov, systémov a zariadení dodaných v rámci predmetu plnenia do centrálneho riešenia SIEM a/alebo SOC Objednávateľa. Súčasťou tejto súčinnosti je najmä zabezpečenie exportu a sprístupnenia bezpečnostných udalostí, logov a ďalších relevantných telemetrických údajov v požadovanom rozsahu, formáte a spôsobom určeným Objednávateľom, vrátane konfigurácie príslušných rozhraní, komunikačných mechanizmov a testovania správnosti prenosu údajov. Rozsah poskytovaných údajov určuje Objednávateľ podľa požiadaviek na monitorovanie, detekciu a vyšetrovanie bezpečnostných udalostí a incidentov.
n) Poskytovateľ je povinný odovzdať PKZS dokumentáciu integračných rozhraní, konfigurácie exportu logov, formátov udalostí a použitých komunikačných mechanizmov potrebných na integráciu do SIEM/SOC.
o) Poskytovateľ je povinný zabezpečiť zaznamenávanie všetkých administrátorských činností vykonaných na informačných systémoch, sieťových prvkoch, bezpečnostných nástrojoch a operačných technológiách vrátane identifikácie používateľa, času vykonania, typu vykonanej operácie a výsledku operácie a na vyžiadanie Objednávateľa ich sprístupniť.

12. Bezpečnostné opatrenia pre fyzickú bezpečnosť, bezpečnosť prostredia a správu koncových zariadení
a) Poskytovateľ ako aj jeho subdodávateľ je povinný počas celej doby plnenia predmetu zákazky, vrátane obdobia prevádzky, montáže, skúšok a odstávok dodržiavať pravidlá fyzickej a objektovej bezpečnosti stanovené PKZS a zabezpečiť primeranú ochranu pracovísk, staveniska, rozostavaného diela, technologických objektov, zariadení, komponentov a ďalších častí infraštruktúry pred neoprávneným vstupom, neoprávnenou manipuláciou, poškodením, odcudzením, sabotážou alebo iným konaním, ktoré by mohlo ohroziť bezpečnosť diela, informačných systémov, prevádzku kritickej základnej služby alebo prvkov kritickej infraštruktúry.
b) Poskytovateľ je zároveň povinný zabezpečiť riadnu evidenciu vstupov, pohybu a odchodov svojich zamestnancov, subdodávateľov a ďalších ním poverených osôb vo vyhradených, technologických a bezpečnostne relevantných priestoroch, a to prostredníctvom evidenčných kníh, elektronických prístupových systémov alebo iných evidenčných prostriedkov určených PKZS. Prístup do takýchto priestorov môže byť umožnený len oprávneným a identifikovaným osobám v rozsahu nevyhnutnom na plnenie ich pracovných úloh.
c) Poskytovateľ je povinný zabezpečiť, aby jeho zamestnanci, subdodávatelia a ďalšie ním poverené osoby dodržiavali stanovený režim vstupu a pohybu, používania identifikačných a prístupových prostriedkov, ochrany kľúčov, kariet a iných autentifikačných prostriedkov, ako aj prípadné obmedzenia týkajúce sa fotografovania, vyhotovovania obrazových alebo zvukových záznamov a vynášania bezpečnostne relevantných informácií z dotknutých priestorov.
d) Každé zistené alebo dôvodne predpokladané narušenie fyzickej alebo objektovej bezpečnosti, neoprávnený vstup, strata alebo zneužitie prístupového prostriedku, neoprávnená manipulácia s komponentom alebo iná udalosť, ktorá môže mať vplyv na bezpečnosť diela alebo kritickej základnej služby, je Poskytovateľ povinný bezodkladne oznámiť PKZS a poskytnúť mu potrebnú súčinnosť pri prijatí nápravných a ochranných opatrení
e) Poskytovateľ fyzicky pristupuje a manipuluje len s tými aktíva, ktoré spadajú do predmetu hlavnej zmluvy,
f) je zakázané používanie prenosných zariadení v kritických oblastiach operačných technológií, tzn. kritické podporní aktíva.
g) Poskytovateľ zabezpečí automatické uplatňovanie konfigurovateľných obmedzení v prostredí OT, ktoré zabránia používaniu neautorizovaných prenosných a mobilných zariadení, budú vyžadovať primeranú autorizáciu prístupu a obmedzia prenos kódu a dát medzi týmito zariadeniami a OT systémami. Toto opatrenie je relevantné pre komponenty zaradené do vrstiev operačné technológie 3 a vyššie.
13. Bezpečnostné opatrenia pre ochranu záznamov, súkromia a označovanie informácií
a) Poskytovateľ je povinný dodržiavať klasifikáciu informácií a záznamov stanovenú PKZS a zabezpečiť ich ochranu a označovanie v súlade s touto klasifikáciou. Klasifikácia informácií zahŕňa najmä určenie úrovne citlivosti, spôsobu označovania, prístupu, uchovávania a prenosu, pričom Poskytovateľ je povinný tieto požiadavky uplatňovať v plnom rozsahu aj u svojich subdodávateľov.
14.   Pokyny pre vzdialený prístup do IS NDS 
a) V prípade potreby vzdialeného prístupu do siete NDS, je zamestnanec 3. strany povinný postupovať podľa nasledovných bodov v súlade s bezpečnostnými politikami NDS:
a. Vyplnenie tabuľky Žiadosť o vzdialený prístup.xlsx  (elektronicky bude zaslaná zástupcovi Poskytovateľa)
b. V prípade plánovaného zásahu do systému:
i. Písomne ( elektronicky ) kontaktovať a informovať gestora IS ( závisí podľa dotknutého IS - vedúci tunela, oprávnená osoba za dotknuté stredisko alebo iný určený zamestnanec komunikačnou maticou) a Manažéra informačnej a kybernetickej bezpečnosti NDS (ďalej len „MIKB“) ( MIKB@ndsas.sk ) (poslať vyplnenú tabuľku Žiadosť o vzdialený prístup.xlsx (min. 24 hod pred),
ii. Nutný písomný súhlas (elektronická forma akceptovaná) dotknutého gestora IS a MIKB, prípadne neprítomnosti MIKB určeného zamestnanca NDS k vzdialenému prístupu a vykonaniu plánovanej aktivity na dobu určitú,
iii. Do kópie žiadosti aj ďalšej komunikácie pridať zástupcov Odboru bezpečnosti a krízového riadenia (ďalej len „ORB“) ( ORB@ndsas.sk ).
iv. Zaslať elektronickou formou na gestora IS, MIKB a ORB informáciu o ukončení plánovaného zásahu do IS.
c. V prípade neplánovaného servisný zásahu[footnoteRef:3] do systému: [3:  Neplánovaný servisný zásah do systému je situácia, keď je potrebné rýchlo reagovať na problémy alebo incidenty v systéme. Tieto incidenty môžu byť rôzneho typu a majú za cieľ obnoviť normálnu prevádzku systému alebo aplikácie. Tu sú niektoré príklady neplánovaných servisných zásahov: Výpadok služieb, Bezpečnostný incident, Hardvérová porucha, Softvérová chyba, Zvýšená záťaž, Porucha siete, Chyby v konfigurácii, Únik dát, Iný kritický incident] 

i. Telefonicky kontaktovať gestora IS ( v prípade nočných neplánovaných zásahov do CRS,ISD – kontaktovať operátora) a informovať ho o detailoch aktivity,
ii. Retrospektívne vykonať body z ods. b písm. i a 2. písm. ii.
15. Všeobecná požiadavka
a) Všetky dokumenty zo strany Poskytovateľa preukazujúce výkon požadovaných činností musia byť predložené v jednotnom formáte (PDF, XLSX, DOCX), pomenované podľa NDS vzoru KB_<oblasť>_<dátum>_<verzia>. Každý súbor obsahuje informácie kto je : zodpovedná osoba, dátum, verzia, prípadne posledný schvaľovateľ. V prípade, že sa jedná o doklad vo formáte Log súboru, ten musí byť otvoriteľný a čitateľný v balíku SW MS OFFIC 365 alebo notes v OS Windows 10 plus vyššou verziou. Log súbor je na vyžiadanie Poskytovateľ povinný zaslať bezodkladne, najneskôr však do 3 kalendárnych dní v zaheslovanej forme na emailovú adresu orb@ndsas.sk a mikb@ndsas.sk. Heslo k súboru poskytne schvaľovateľom inou dohodnutou komunikačnou formou (SMS, telefonicky). V prípade nejasností v procese schválenia vykonaných prác, má vedúci odboru riadenia bezpečnosti, prípadne ním určený zástupca a expert manažér informačnej a kybernetickej bezpečnosti právo si vyžiadať doplňujúce podklady podľa potreby.
b) Za doložiteľné preukazujúce formy k jednotlivým činnostiam definovaných v špecifikácií ceny za plnenie povinností vyplývajúcich zo Zmluvy KB Objednávateľ považuje:
I. Zabezpečenie bezpečnostného povedomia zamestnancov
a. Prezenčná listina alebo report z e-learningu
b. Program školenia alebo školiace materiály
c. Záznam o vykonaní školenia

II. Predchádzanie vzniku incidentov
a. Návrh alebo evidencia realizovaných opatrení
b. Konfiguračný výpis alebo protokol o vykonanej zmene
c. Záznam o odsúhlasení alebo komunikácia s Objednávateľom

II. Analýza a vyhodnocovanie informácií o incidentoch
a. Incident report alebo analytická správa
b. Chronológia riešenia incidentu
c. Návrh nápravných opatrení

IV. Prijímanie a zasielanie varovaní pri incidente
a. Evidencia prijatých alebo odoslaných varovaní
b. E-mailová komunikácia alebo tiket
c. Záznam o prijatých opatreniach

V. Plánovanie a testovanie riešenia kybernetických incidentov
a. Scenár alebo plán testovania
b. Protokol o vykonaní testovania
c. Vyhodnotenie výsledkov testovania

VI. Testovanie pravidiel pre izoláciu kritických komponentov
a. Testovací protokol
b. Konfiguračný výpis testovaných pravidiel
c. Vyhodnotenie výsledkov testu

VII. Testovanie záložných kópií dát, softvéru a konfigurácií
a. Protokol o obnove zo zálohy
b. Výsledok testu obnoviteľnosti
c. Záznam o vykonanom testovaní

VIII. Kontrola funkčnosti záloh
a. Report úspešnosti zálohovania
b. Výpis zo zálohovacieho systému
c. Záznam o vykonanej kontrole
IX. Kontrola a aktualizácia konfigurácie komponentov
a. Change záznam alebo tiket
b. Konfiguračný výpis pred a po zmene
c. Protokol o overení funkčnosti

X. Identifikácia a hodnotenie zraniteľností
a. Výstup z automatizovaného nástroja
b. Evidencia identifikovaných zraniteľností (CVE/CVSS)
c. Report alebo oznámenie zaslané Objednávateľovi

XI. Evidencia záplat vykonaných Zhotoviteľom
a. Evidencia aplikovaných záplat
b. Patch management report
c. Export alebo výpis z nástroja

XII. Zabezpečenie prepojenia do SIEM/SOC Objednávateľa
a. Technická dokumentácia alebo návrh integrácie
b. Konfiguračný výpis prepojenia
c. Protokol o úspešnom sprevádzkovaní

XIII. Inštalácia a prevádzka OT detekčného monitorovacieho nástroja (Za splnenie činnosti sa nepovažuje samotná prevádzka monitorovacieho nástroja, ale predloženie reportu z monitorovania za príslušné obdobie vrátane identifikovaných zistení a navrhnutých opatrení)
a. Report z OT monitorovacieho nástroja vrátane identifikovaných udalostí alebo zraniteľností
b. Evidencia vstupno-výstupných bodov a identifikovaných neautorizovaných spojení
c. Návrh nápravných opatrení alebo analytická správa

XIV. Nastavenie integrácie relevantných bezpečnostných udalostí do SIEM/SOC
a. Konfiguračný výpis integrácie
b. Testovací protokol odosielania udalostí
c. Záznam o odovzdaní alebo schválení integrácie

XV. Vytvorenie technických podmienok pre inštaláciu security zariadenia NDS
a. Technická dokumentácia riešenia
b. Protokol o pripravenosti prostredia
c. Záznam o odovzdaní alebo schválení riešenia

XVI. Riešenie bezpečnostných incidentov v súčinnosti s Objednávateľom
a. Incident report
b. Tiket alebo evidencia riešenia incidentu
c. Záznam o vykonaných opatreniach

XVII. Aktualizácia zoznamu funkčných členov / identifikácia aktív
a. Aktualizovaný zoznam aktív alebo funkčných členov
b. Protokol o vykonanej aktualizácii
c. Evidencia vykonaných zmien

XVIII. Súčinnosť pri analýze rizík v IT/OT
a. Aktualizovaný register rizík
b. Matica alebo hodnotenie rizík
c. Záznam o konzultácii alebo pracovnom stretnutí

XIX. Mimoriadny bezpečnostný patch manažment a update
a. Change alebo incident záznam
b. Záznam o aplikovaní aktualizácie
c. Výsledok overenia úspešnosti aktualizácie

XX. Súčinnosť pri audite bezpečnosti Zhotoviteľa a subdodávateľov
a. Zápis z auditu alebo auditného stretnutia
b. Zoznam poskytnutých podkladov
c. Protokol o poskytnutí súčinnosti

XXI. Súčinnosť pri penetračných testoch
a. Relevantná časť test reportu
b. Evidencia riešenia zistení
c. Záznam o poskytnutí súčinnosti

XXII. Súčinnosť pri vypracovaní BCM plánov a plánov obnovy
a. Aktualizovaný BCM plán alebo plán obnovy
b. Záznam o konzultácii alebo pripomienkovaní
c. Protokol o odovzdaní dokumentácie
c) Objednávateľ je oprávnený v prípade nepreukázania činností za plnenie povinností vyplývajúcich zo Zmluvy KB Zhotoviteľom predmetné položky súpisu vykonaných prác zamietnuť.


Vysvetlenie pre opatrenia podmienené relevantnosťou pre komponenty zaradené do vrstiev  pre operačné technológie 3 a vyššie:

[bookmark: _Hlk213013814]Vrstvami pre operačné technológie je nasledovné rozdelenie prostredí, ktoré majú vplyv na prevádzkované operačné technológie:  
vrstva 5 – celkové prostredie organizácie
vrstva 4 – prostredie pre centrálnu správu operačných technológií,  
vrstva 3 – prostredie pre prevádzku a riadenie výrobného procesu, najmä zálohovací server (historian), riadiace servery, 
vrstva 2 – prostredie pre riadenie a automatizáciu procesov, najmä rozhranie človek-stroj (HMI), dispečerské riadenie a zber dát (SCADA), 
vrstva 1 – prostredie priameho riadenia, najmä programovateľné logické automaty (PLC), 
vrstva 0 – fyzické prostredie, najmä senzory, akčné členy.

